Bukedde Online - Ekigimusa ekitalina buzibu kiri mu nsiring'anyi\nVision Group ekomezzaawo emisomo egy'obwereere\nBudaaki etadde ssente mu kkolero erikola e...\nOluvannyuma lw’okusoma ebyobulimi bye nninamu diguli gye nafunira mu ggwanga lya Amerika, nzize nkola okunoonyereza ku bigimusa ebikozesebwa mu byobulimi ebizungu n’ebyobutonde (organic).\nEmmanuel Luwemba (omukozi wa Musimenta) ng’alembeka ekigimusa ky’amazzi ekikulukuta okuva mu bibaawo mwe kikolerwa.\nNaye newankubadde nali nkola okunoonyereza nange nali nawugulazibwa nga ndowooza nti ebizungu bye bigimusa ebituufu byokka.\nJulius Musimenta, omumyuka w’akulira ekitongole kya A.F.I.R.D. agamba nti okuggyako ng’abantu bazuukuse ne bategeera ekigendererwa ky’abakola ebigimusa ebyo ebikolerere naye obulimi bugenda kusaanawo kubanga buli lwe bafuuyira n’ebigimusa ebizungu batta ttaka kwe balimira.\nKy’ova olaba abantu bagamba nti, ettaka likaddiye terikyabaza mmere buli sizoni lyetaaga bigimusa.\nMusimenta agamba nti, bwe yakizuula nga bw’okozesa ebigimusa ebyobutonde oba okola kyamaanyi mu kuzza ettaka obuggya nze ne bannange ne tusalawo Mmande August 20, 2018 Bukedde 23 okwesiba ku kunoonyereza ku ngeri ez’enjawulo ze tuyinza okuddaabululamu ettaka lyaffe.\nMu ngeri ze twatunuulira twakizuula nti, enkola y’okweyambisa ensirihhanyi emmyuufu okukola ebigimusa nyangu, tetwala ssente ate ng’ereeta ssente n’okukekkereza ku nsaasaanya.\nEnsiring'anyi ne nzikolamu ekigimusa Ebitongore ekya caritas ne ACSA bikoze kinene mu kuyamba abantu okuzza ettaka lyabwe obuggya nga bivuggirira okunoonyereza ku butonde n'ebigimusa eby’obutonde.\nEkigimusa ekikolebwa mu nsirihhanyi kiyitibwa ‘Vermin composite’ ekiyamba ennyo okuzza obugimu mu ttaka.\nEbyetaagisa okukola ekigimusa kino Ekigimusa kino tekyetaagisa bintu wabula ebyo bye tukozesa omuli kasasiro gwe tukuhhaanya awaka, ebintu ng’ebidomola n’amabaafu amakadde.\nBy’okozesa okutereka ekigimusa Bw’oba osobodde okufuna embaawo, okola ekintu ekyefaanaanyiriza ekibookisi nga eky’ennyaanya oba ekiriirwamu ente, obunene opima okusinziira ku bungi bw’ekigimusa ky’ogenda okukola.\nOba bw’oba ng’ekigimusa ky’oyagala kingi osobola okusima ekinnya nga kya nsonda mw’osobola okuteeka kasasiro omungi.\nEnkola y’ekigimusa Bw’omala okufuna ekifo w’ogenda okukolera ekigimusa kyo, ogulayo kkiro y’ensirihhanyi ku 100,000/-. Newankubadde omuwendo ogwo guwulikika ng’omungi naye ensirihhanyi bw’ogeraageranya n’omugaso gwazo ziba ssente ntono nnyo.\nEkisooka ensirihhanyi ezo bw’oba ozirunda mu myezi 3 oba owezezza kkiro 30 nga naawe otandika kutunda.\nAte akatale kaazo weekali kubanga naffe wano tuzigula kuba tulina bingi bye tukolamu ng’emmere y’enkoko, ey'ebyennyanja kubanga twakizuula nti ensirihhanyi erina ekiriisa kyamaanyi n’okusinga mukene gwe tuwa enkoko n’ebyennyanja.\nEbyo nga biwedde, okwata kasasiro n’omuteeka mu kifo kye wateeseteese edda, olwo n’oyiwamu ensirihhanyi zaffe wabula si buli nsirihhanyi nti zikola, waliwo ekika ky’ensirihhanyi ekiyitibwa ‘Red worm’ nga kino twamala kukinoonyerezaako ne tukizuula nti zizaala nnyo ate nga zirya nnyo n’okukula amangu.\nEnsirihhanyi ze tukozesa zibeera mmyuufu nga tukola ekigimusa kyaffe. Kyokka kikulu obutateeka bintu ebitavunda ng’obuveera, ebyuma n’ebirala mu kasasiro gw’oyagala okukolamu ekigimusa kubanga kijja kuwa ensirihhanyi obuzibu mu kukyusakyusa kasasiro asobole okuvunda.\nOlumala obikkako n’olinda, bwe wayitawo wiiki bbiri obikkulako nga kasasiro atandise okuvunda era omwezi gugenda okuyitawo ng’eyali kasasiro afuuse ttosi kyokka nga tewateekamu ttaka.\nOlwo kino kiba kigimusa ate bw’oba nga wakiteeka mu kibookisi eky’embaawo nga kiri ku katandaalo kiba kitandise okuvaamu amazzi agakulukuta.\nAwo obeera ofunye bibiri mu kimu kubanga ekyo ekikulukuta kiba kigimusa ky’amazzi ate nga ddagala.\nBwe wayita emyezi ebiri, ekigimusa kiba kiwedde okukola era n’ensirihhanyi zaffe ziba zeeyongedde obungi ng'eyalina kkiro emu otuuse mu kkiro 50 era bw’oba oyagadde osobola okuzitunda oba okuzikozesa ng’emmere y’enkoko n’ebyennyanja.\nOfunayo ekintu ng’ettundubaali oba ebbaati n'olyanika mu musana, olwo n’oddira ekigimusa n’okyanikako, olw’okuba ensiring'aanyi tezaagala musana zijja kudda wansi zonna olwo ekigimusa kisigale waggulu kikuyambe okuziggyamu ate osigaze ekigimusa.\nKino okyanika ne kikala mpola era ekyetaaga omusana gwa mirundi ng’ena ne kifuuka eky’obuweke.\nKu mutendera guno kiba kiwedde ng’otwala mu nnimiro, kyokka nga ffe tukipakira mu busawo bwa kkiro 10 era nga buli kamu kagula 100,000/-.\nEKIGIMUSA KY ’AMAZZI DDAGALA\nEkigimusa eky’amazzi ate kyo wano twakyongerako ne kifuuka kigimusa ate nga ddagala, tukitabula n'omusulo gw’ebisolo ng’obumyu n’embuzi nakyo ne tukipakira mu budomola bwa liita ttaano ne tuteeka ku katale.\nEkyewuunyisa ku kigimusa kino tetuteekamu birungo biwangaaza bintu naye tebyonooneka okumala ebbanga.\nEkigimusa ky’amazzi Bwe tukitabula n’omusulo kifuuka ddagala era omuntu alina kukifuuyira ng’akozesa bbomba era afuuyira ku bikoola ne ku kikolo olwo n’afuna omuganyulo.\nEkigimusa kino okifuuyira omulundi gumu mu mwaka era kikola bulungi, akadomola kamu aka liita ttaano kafuuyira yiika emu.\nEkigimusa ky’obuweke Ekigimusa kino okikozesa omulundi gumu buli mwaka era nga bw’oba okipima, okozesa olubatu olw’omukono lumu ne weetoolooza ekimera.\nFfe tetugimusa kimera kyokka, wabula omugaso gw’ekigimusa kino omukulu kuzuukusa ttaka ne lidda bujja kubanga ssinga tukola ekigimusa nga kyakugimusa kimera kyokka olwo kitegeeza buli sizoni tuggya kuba tufuuyira, ate ng’ensibuko ya byonna ly’ettaka, bwe libeera eddungi likuwa n’ebimera ebirungi.\nAdvocacy Coalition for Sustainable Agriculture, P.O.BOX 14125 Kampala, Email: acsa.ug@gmail.com, Info@acsaug.org, www.acsaug.org Alina ekibuuzo , genda mu ssimu yo teekamu.\nOmulimi, lekawo akabanga sindika ku 6565. oba kuba 0772463220, 0703315757. Nga bwe yabitegeezezza Paul Kakande.


Wordplanet: Baibuli y'Oluganda - ENDAGAANO ENKADDE - Malaki Malachi\nMalaki - Essuula 1\n1 Omugugu ogw'ekigambo kya Mukama eri Isiraeri ekyajjira mu Malaki.\n2 Nnabaagala, bw'ayogera Mukama. Era naye mwogera nti Watwagala otya? Esawu teyali muganda wa Yakobo? bw'ayogera Mukama: era naye nnamwagala Yakobo;\n3 naye Esawu nnamukyawa, ne nfuula ensozi ze okuba amatongo, ne mpa obusika bwe ebibe eby'omu ddungu.\n4 Kubanga Edomu ayogera nti Tukubiddwa wansi, naye tulidda ne tuzimba ebifo ebyazika; bw'ati bw'ayogera Mukama w'eggye nti Bo balizimba, naye nze ndyabya: era abantu banaabayitanga nti Nsalo ya bubi, era nti Bantu Mukama b'anyiigira ennaku zonna.\n5 Era amaaso gammwe galiraba, ne mwogera nti Mukama agulumizibwe okusukka ensalo ya Isiraeri.\n6 Omwana assaamu ekitiibwa kitaawe, n'omuddu mukama we: kale oba nga ndi kitammwe, ekitiibwa kyange kiri ludda wa? era oba nga ndi mukama kitammwe okutiibwa kwange kuli ludda wa? Mukama w'eggye bw'agamba mmwe, Ai bakabona abanyooma erinnya lyange. Era mwogera nti Twali tunyoomye tutya erinnya lyo?\n7 Muweerayo ku kyoto kyange omugaati ogwonoonese. Era mwogera nti Twakwonoona tutya? Kubanga mwogera nti Emmeeza ya Mukama teriimu ka buntu.\n8 Era bwe muwaayo enzibe y'amaaso okuba ssaddaaka, nga si bubi! era bwe muwaayo ewenyera n'endwadde, nga si bubi! Kale nno gitonere oyo akutwala; anaakusanyukira? oba anakkiriza amaaso go? bw'ayogera Mukama w'eggye.\n9 Kale nno mbeegayiridde musabe ekisa kya Katonda, atukwatirwe ekisa: ebyo byabaawo ku bwammwe: waliwo ku mmwe gw'anakkirizaako amaaso ge? bw'ayogera Mukama w’eggye.\n10 Mu mmwe singa mubaddemu n'omu eyandiggaddewo enzigi, muleme okukuma omuliro ku kyoto kyange obwereere! Sibasanyukira n'akatono, bw'ayogera Mukama w'eggye, so sikkirize kiweebwayo eri omukono gwammwe.\n11 Kubanga okuva enjuba gy'eva okutuusa gy'egwa erinnya lyange kkulu mu b'amawanga; era obubaane buweerwayo mu buli kifo eri erinnya lyange, n'ekiweebwayo ekirongoofu: kubanga erinnya lyange kkulu mu b'amawanga, bw'ayogera Mukama w'eggye.\n12 Naye mmwe mulivumisa kubanga mwogera nti Emmeeza ya Mukama eyonoonese, n'ebibala byayo, ye mmere ye, teriimu ka buntu.\n13 Era mwogera nti Laba, omulimu guno nga guyinze! era mugisoozezza, bw'ayogera Mukama w'eggye; era muleese ekyo ekyanyagibwa olw'amaanyi, n'ekiwenyera, n'ekirwadde; bwe mutyo bwe muleeta ekiweebwayo: nnandikkirizza ekyo mu mukono gwammwe? bw'ayogera Mukama.\n14 Naye oyo alimba akolimirwe, alina ennume mu kisibo kye, ne yeeyama n'awaayo ssaddaaka eri Mukama ekintu ekiriko obulema: kubanga nze ndi kabaka mukulu, bw'ayogera Mukama w'eggye, n'erinnya lyange lya ntiisa mu b'amawanga.\nMalaki - Essuula 2\n1 Kale nno, mmwe bakabona, ekiragiro kino kyammwe.\n2 Bwe mutakkirize kuwulira era bwe mutakkirize kukissa ku mwoyo okuwa erinnya lyange ekitiibwa, bw'ayogera Mukama w'eggye, kale ndiweereza ku mmwe ekikolimo ekyo, era ndikolimira emikisa gyammwe: weewaawo, mmaze okugikolimira, kubanga temukissa ku mwoyo.\n3 Laba, ndinenya ensigo ku lwammwe, era ndisiiga obusa ku maaso gammwe,obusa obwa ssaddaaka zammwe; nammwe muliggibwawo wamu nabwo.\n4 Awo mulimanya nga nze nnaweereza ekiragiro kino gye muli, endagaano yange ebeere ne Leevi, bw'ayogera Mukama w'eggye.\n5 Endagaano yange yabanga naye ey'obulamu n'emirembe; era nnabimuwa ebyo alyoke atye, n'antya n'atekemukira erinnya lyange.\n6 Etteeka ery'amazima lyabanga mu kamwa ke, so n'obutali butuukirivu tebwalabika mu mimwa gye: yatambulanga nange mu mirembe n'obugolokofu, n'akyusanga bangi okuleka obutali butuukirivu.\n7 Kubanga emimwa gya kabona gyandinywezezza okumanya, era bandinoonyezza amateeka mu kamwa ke: kubanga ye mubaka wa Mukama w'eggye.\n8 Naye mmwe mukyuse mukyamye mu kkubo; musittazizza bangi mu mateeka; mwonoonye endagaano ya Leevi, bw'ayogera Mukama w'eggye.\n9 Nange kyenvudde mbafuula abanyoomebwa abataliimu ka buntu mu maaso g'abantu bonna, nga bwe mutakwata makubo gange naye ne mussaayo omwoyo eri amaaso g'abantu mu mateeka.\n10 Fenna tetulina kitaffe omu? Si Katonda omu eyatutonda? tukuusizakuusiza ki buli muntu muganda we, nga twonoona endagaano ya bajjajjaffe?\n11 Yuda akuusizzakuusizza, era bakola eky'omuzizo mu Isiraeri ne mu Yerusaalemi: kubanga Yuda ayonoonye obutukuvu bwa Mukama bw'ayagala, era awasizza omuwala wa katonda omunnaggwanga.\n12 Akola bw'atyo Mukama alimuzikiririza oyo azuukuka n'oyo ayitaba, okuva mu weema za Yakobo, n'oyo awaayo ekiweebwayo , eri Mukama w'eggye:\n13 Era na kino nakyo mukikola: mubikka ekyoto kya Mukama amaziga n'okukaaba n'okussa ebikkowe, n'okussaayo n'atassaayo nate mwoyo eri ekiweebwayo so takikkiriza mu mukono gwammwe ng'asiimye.\n14 Kubanga Mukama yabanga mujulirwa eri ggwe n'eri omukazi ow'omu buvubuka bwo, gwe wakuusakuusa, newakubadde nga ye munno era omukazi gwe walagaana naye endagaano.\n15 Era teyakola omu? newakubadde ng'alina omwoyo ogwafikkawo? Era yakolera ki omu? Yali anoonya ezzadde eriritya Katonda. Kale mwekuumenga omwoyo gwammwe, so tewabangawo akuusakuusa omukazi ow'omu buvubuka bwe.\n16 Kubanga nkyawa okugoba abakazi, bw'ayogera Mukama Katonda wa Isiraeri, n'oyo abikka ekyambalo kye n'ekyejo, bw'ayogera Mukama w'eggye: kale mwekuumenga omwoyo gwammwe muleme okukuusakuusanga.\n17 Mwakooya Mukama n'ebigambo byammwe. Era naye mwogera nti Twamukooya tutya? Kubanga mwogera nti Buli muntu akola obubi aba mulungi mu maaso ga Mukama, era abasanyukira; oba Katonda nnannyini musango ali ludda wa?\nMalaki - Essuula 3\n1 Laba, ntuma omubaka wange; naye alirongoosa ekkubo mu maaso gange: era Mukama gwe munoonya alijja mu yeekaalu ye nga tebamanyiridde; n'omubaka w'endagaano gwe musanyukira, laba, ajja; bw'ayogera Mukama w'eggye.\n2 Naye ani ayinza okugumiikiriza olunaku olw'okujja kwe? era ani aliyimirira ye bw'alirabika? kubanga aliŋŋanga omuliro gw'oyo alongoosa effeeza, era nga sabbuuni ow'aboozi:\n3 era alituula ng'oyo alongoosa effeeza n'agimalamu amasengere, era alirongoosa batabani ba Leevi, era alibasengejja ng'ezaabu n'effeeza; awo baliwaayo eri Mukama ebiweebwayo mu butuukirivu.\n4 Awo ekiweebwayo ekya Yuda ne Yerusaalemi ne kiryoka kisanyusa Mukama nga mu nnaku ez'edda era nga mu myaka egyayitawo.\n5 Era ndibasemberera okusala omusango; era ndiba mujulirwa mwangu eri abalogo n'eri abenzi n'eri abalayira eby'obulimba; n'eri abo abalyazaamaanya omupakasi empeera ye; nnamwandu n'atalina kitaawe, en abagoba munnaggwanga obutamuwa bibye, so tebantya, bw'ayogera Mukama w'eggye.\n6 Kubanga nze Mukama sijjulukuka: mmwe, batabani ba Yakobo, kyemuva mulema okumalibwawo.\n7 Okuva ku nnaku za bajjajjammwe nga mukyuka okukyama mu biragiro byange, so temubikwatanga: Mudde gye ndi, nange nadda gye muli, bw'ayogera Mukama w'eggye. Naye mwogera nt Tunadda tutya?\n8 Omuntu alinyaga Katonda? naye mmwe munnyaga nze. Naye mwogera nti Twakunyaga tutya? Mwannyagako ebitundu eby'ekkumi n'ebiweebwayo.\n9 Mukolimiddwa ekikolimo ekyo; kubanga munnyaga nze; eggwanga lino lyonna.\n10 Muleete ekitundu eky'ekkumi ekiramba mu ggwanika, ennyumba yange ebeeremu emmere, era munkeme nakyo, bwayogera Mukama w'eggye, oba nga siribaggulirawo ebituli eby'omu ggulu, ne mbafukira omukisa, ne wataba na bbanga weguligya.\n11 Era ndinenya omuli ku lwanmwe, so talizikiriza bibala bya ttaka lyammwe; so n'omuzabbibu gwanmwe tegulikunkumula bibala byagwo mu nnimiro entuuko nga tezinnatuuka, bw'ayogera Mukama w'eggye.\n12 Era amawanga gonna galibayita ba mukisa: kubanga muliba nsi esanyusa, bw'ayogera Mukama w'eggye.\n13 Ebigambo byammwe byabanga biwaganyavu eri nze, bw'ayogera Mukama. Era naye mwogera nti Twakwogerako tutya?\n14 Mwayogera nti Okuweereza Katonda kwa bwereere: era kugasa ki nga tukutte ebyo bye yakuutira, era nga tutambulidde mu maaso ga Mukama w'eggye nga tutokooteredde?\n15 Era kaakano ab'amalala betuyita ab'omukisa: weewaawo, bo abakola obubi bazimbibwa; weewaawo, bakema Katonda ne bawonyezebwa.\n16 Awo abo abaatya Mukama ne boogeragana bokka na bokka: Mukama n'awuliriza n'awulira, ekitabo eky'okujjukiza ne kibawandiikirwa mu maaso ge abo abaatya Mukama ne balowooza erinya lye.\n17 Era baliba bange, bw’ayogera Mukama w'eggye, ku lunaku lwe ndikolerako, baliba kintu kya nvuma; era ndibasonyiwa ng'omusajja bw'asonyiwa mutabani we ye amuweereza.\n18 Awo lwe mulidda ne mwawula omutuukirivu n'omubi, oyo aweereza Katonda n'oyo atamuweereza.\nMalaki - Essuula 4\n1 Kubanga, laba, olunaku lujja, lwokya ng'ekikoomi; n'ab'amaala bonna n'abo bonna abakola obubi baliba bisasiro: awo olunaku olujja lulibookera ddala, bw'ayogera Mukama w'eggye, obutabalekerawo kikolo newakubadde ettabi.\n2 Naye mmwe abatya erinnya lyange enjuba ey'obutuukirivu eribaviirayo ng'erina okuwonya mu biwaawaatiro byayo, kale mulifuluma ne muligita ng'ennyana ez'omu kisibo.\n3 Era mulirinnyirira ababi; kubanga baliba vvu wansi w'ebigere byammwe, ku lunaku lwe ndikolerako, bw'ayogera Mukama w'eggye.\n4 Mujjukire amateeka ga Musa omuddu wange, ge nnamulagiririra ku Kolebu olwa Isiraeri yenna, ebiragiro n'emisango.\n5 Laba, ndibatumira Eriya nnabbi olunaku olukulu olw'entiisa olwa Mukama nga terunnaba kutuuka.\n6 Era alikyusa omutima gwa bakitaabwe eri abaana, n'omutima gw'abaana eri bakitaabwe; nneme okujja ne nkuba ensi n'ekikolimo.


Bukedde Online - Yaaya afumise gw’ayagalira omusajja n’amutta\nYaaya afumise gw’ayagalira omusajja n’amutta\nEngeri aba Middle East gye baferamu abantu...\nPoliisi y’e Njeru ekutte ekibinja ky’abagambibwa...\nYAAYA akutte ekiso n’afumita omukazi gw’abadde ayagalira omusajja namuttirawo. Ettemu lino lyabadde mu zooni D e Butabika okumpi ne Luzira, mu divisoni ya Nakawa. Juliet Odalu y’afumitiddwa omuwala akola obwayaaya ku muliraano eyategeerekeseeko erya Shidah lyokka.\nAb’omuliraano baategeezezza nti baludde nga balaba olutalo wakati w’omugenzi ne Shida nga luva ku musajja. Wiiki ewedde waaliwo olutalo wakati w’omugenzi ne bba, Robert Chandia, era kigambibwa nti Chandia yagezaako okugobaganya mukyala we.\nOluvannyuma Odalu alina omu ku mikwano gye gwe yanyumizaako nga embeera bw’emusobedde era nga bw’agenda okuva ew’omusajja wabula nga mukwano gwe yamutegeeza nti abaana bakyali bato okubalekawo era nga kino Odalu yakiwuliriza eby’okunoba n’abivaako.\nShidah n’omugenzi baasoose kuyomba, olutalo bwe lwakkakkanye, Odalu yalabiddwa ng’agula akambe ku dduuka era ekyaddiridde kwe kkulumba munne namusogga ekiso mu kifuba n’akalirawo.\nAvunaanyizibwa kuby’okwerinda mu zooni eno, John Wangi yategeezezza nti yabadde waka n’awulira oluyoogaano nga lususse kwe kugenda alabe ogubadde. Bwe yatuuse mu kifo kino, yasanze Odalu agangalamye mu kita ky’omusaayi nga buli omu yeesansabaga nga Shidah bwasse munne.\nWangi yadduse n’atemya ku ssentebe w’ekyalo eyamulagidde akuddayo akuume abaana obutatuusibwako bulabe. Shidah olwamaze okufumita omuntu n’agezaako okudduka kyokkaabatuuze ne bamugoba okukkakkana ng’ayingidde mu kiyigo ky’omutuuze, eyamukutte n’amutwala ku poliisi y’omu Kirombe eyamuggalidde okumutaasa ku batuuze abaabadde bataamye obugo.\nHassan Wangalwa ssentebe mu kitundu ategeezezza nti naye yagenze okutuukawo ng’abantu bakuhhaanye era n’ayita poliisi eyatuuse okukkakkanya embeera. Omulambo gwa Odalu gwatwaliddwa mu ggwanika e Mulago.\nWangalwa asabye abantu obutatwalira mateeka mu ngalo era nga ne bwe babeera bafunye obutakkanya babugonjoole mu ngeri ya kintu kikulu okusinga okuyiwa omusaayi.\nOMUBAKA ATANGAAZIZZA Omubaka wa Munisipaali y’e Nakawa, Micheal Kabaziguluka ategeezezza nti yabadde waka we ne bamukubira essimu ng’ategeezebwa nga bwe waliwo omuntu asse munne e Biina era n’asitukiramu. Kabaziguluka yategeezezza nga poliisi bw’egenda okunoonyereza okuzuula ekituufu ekyavuddeko obuzibu.\nSSENTEBE ALAZE ENGERI ABATUUZE GYE BATWALIRA AMATEEKA MU NGALO\nGye buvuddeko waliwo omutemu gwe baakwata ng’azze atigomya ekitundu era gye byaggweera ng’abatuuze bamukutte ne bamukuba amayinja okutuusa lwe baamutta nga kino abatuuze bagamba nti kye kijja okukendeeza ku butemu mu kitundu kyabwe.\nOlulala batta omuvubuka lwa muwala nga kigambibwa nti balina omuwala gwe baali baagala ababiri era nga munne yamupangira abavubuka bana (4) ne bamutta nga bano baakwatibwa naye abasatu baabata dda. Waliwo n’omuvubuka eyali omusambi w’omupiira mu kitundu nga ono naye yateegebwa ba kifeesi ne bamutta ne Odalu kuno kw’oteeka n’ono gwe basse mu ngeri etannategeerekeka.


Abantu ab'enjawulo boogedde ku bya Rukutana okutabukira akakiiko ka Bamugemereire - Watchdog Uganda\nAbantu ab’enjawulo boogedde ku bya Rukutana okutabukira akakiiko ka Bamugemereire\nOLUNAKU lwe ggulo amyuka Ssabawolereza wa Gavumenti Mwesigwa Rukutana yavudde mu mbeera naatabukira abakungu b’akakiiko akatekebwawo mukamawe Pulezidenti okunonyereza ku mivuyo egiri ku ttaka mu Ggwanga akaukulemberwa omulamuzi Catherine Bamugemereire, nga agamba nti tebamuwadde kitiibwa naye nababoggolera, ekyaddiridde kuwanyisiganya bigambo oluvanyuma ne bamugoba mu kakiiko.\nMinisita Rukutana yagambye nti abantu bano aludde nga abagoberera mu ntuula zaabwe ez’enjawulo era nga olumu kimuyisa bubi nga baboggolera abantu, era bwe yazze naye bamukoze kintu kye kimu.\n“Ndi muntu alina okuweebwa ekitiibwa kyange kubanga ndi wabuvunanyizibwa mu Ggwanga lino, naye bwe bambuuza nga bampisaamu amaaso nange sijja kubawa kitiibwa”, Rukutana bwe yagambye.\nObuzibu bwonna bwavudde ku bakulira akakiiko okumubuuza butya Gavumenti bwe yatuuka okuwaayo ensimbi obuwumbi 24 mu obukadde 400 eri Dr. Muhamad Kasasa Buwule nga tebamaze kwetegereza oba ye nyini ttaka omutuufu eliweza yiika 640 e Mutungo, natandika okukalamuka nga bwayagala okusituka mu ntebe.\nEra wano omulamuzi bamugemereire namutegeeza addemu bulungi ebibuuzo ebimubuzibwa kye yagaanyi era nabategeeza nti waddembe okuddamu obulungi singa baba bamubuzizza bulungi, naye era nabategeeza nti teyabadde mwetegefufu kuddamu bulungi singa babadde tebezeeko mu mbuuza yaabwe.\nMunnamateeka Richard Lugendo agamba nti akakiiko konna bwe katekebwawo okugonjoola ensonga, abakatuulako tekitegeeza nti balina okwefuula bawaggulu nnyo, balina okuwuliriza buli ludda ate mu bwenkanya okusobola okufuna ekituufu.\nAgamba nti abaakakiiko akakulirwa omulamuzi Bamugemereire naddala bannamateeka bakambwe nnyo, olumu ekiletera ababa bagenze okwekubira enduulu obutasengeka bulungi nsonga zaabwe, nagamba nti basaana batwale akadde beetegereze ensonga zonna bulungi oluvanyuma baveeyo n’okusalawo okulungi.\nJohn Seremba Mutuuze we Mutungo, yalaze okutya singa abakungu ba Gavumenti omuli ne ba Minisita batandika okuyiza mu bukiiko amaaso obuba butereddwawo okugonjoola ensonga, kyagamba nti teri agenda kulwanirira munaku.\n“Rukutana kye yakoze tekyansanyusizza nga omuntu kubanga yabadadde nnyo abakakiiko era naalaga nti tabalabawo, oluvanyuama nabagamba nga bwe bali ab’eddembe okumuwabira ewa Pulezidenti, ewa Paapa oba ewa Katonda, kino kyalaze nti talina gwayinza kuwuliriza kunsi kuno.” Seremba bwe yategezezza.\nEttaka lino likayanirwa Famire 3 okuli eya Ssekabaka Edward Muteesa, eya Bendicto Kiwanuka eyali Ssabaminisita wa Muteesa saako ne Dr. Muhamad Kasasa Buwule.


African Storybook - Lwaki Envubu Tezirina Bwoya\nLwali lumu nga Wakayima atambula kulubalama lw'omugga.\nEnvubu nayo yaliwo ng'eyimiride era nga bw'erya kumuddo ogwakiragala ogwali gulabika obulungi.\nEnvubu teyalaba wakayima, era mubutanwa Envubu n'erinnya kukigere kya Wakayima. Wakayima n'akaaba nga bw'alekaanira Envubu nti "Nvubu gwe, tolaba nti onninye kukigere?"\nEnvubu ne yetondera Wakayima nti, "Ow'omukwano bambi nsonyiwa, mbade sikulabye." Wakayima teyawuliriza Nvubu, era mu ddoboozi eryawaggulu nagidamu nti "Okigenderedde! Era olunaku lumu ojja kukisasulira."\nAwo Wakayima n'agenda ew' Omuliro nagugamba nti, "Genda oyokye Envubu bwe banga evude ku mugga okulya omuddo. Kubanga eninye kukigere kyange!" K'Omuliro nti, "Tewali buzibu, Wakayima, mukwano gwange njja kukola nga bw'osabye."\nOluvanyuma Envubu yali erya omuddo nga y'esuddeko akabanga okuva awali omuga. Enimi z'Omuliro ne zigwa ku Nvubu ne zitandika okwokya obwoya bw'Envubu zonna.\nEnvubu netandika okukaaba nga bw'edduka okuyingira mu mazzi g'omugga. Obwoya bw'Envubu bwona nga busiriride mu muliro. Envubu nekaaba nnyo. "Obwoya bwange bwonna bujjiride mu muliro." "Obw'okyeza." "Obwoya bwange bwona obulungi ennyo!"\nY'ensonga lwaki Envubu tegenda wala okuva okumpi n'amazzi olwokutya okwokebwa omuliro. Era Wakayima yasanyuka nnyo ngabweyewana; "Nange mwesasuza."\nTranslation - Joshua Waswa Mwesigwa\nLevel - First sentences\nOriginal source http://www.littlezebrabooks.com


Bukedde Online - Lukwago ayagala ennongoosereza mu musolo gw'amayumba\nLukwago ayagala ennongoosereza mu musolo gw'amayumba\nAkwatiddwa ku kubba abantu ATM ku byuma by...\nLukwago ayagala ennongoosereza mu musolo gw’amayumba\nLoodi Mmeeya Ssalongo Erias Lukwago\nLOODI Meeya Erias Lukwago asabye ennongoosereza ekolebwe ku kusasula omusolo gw'amayumba mu Kampala ogubaddeko okusika omuguwa n'ategeeza nti abalina ennyumba ezipangisibwa nga tezivaamu ssente ziwera bukadde omwaka basonyiyibwe omusolo.\nAte abalina ennyumba ezipangizibwa nga zivaamu ssente wakati w'obukadde butaano ne 20 omwaka bassibweeko omusolo gwa bitundu bisatu ku buli 100 (3%). Abagagga abalina akeedi n'amayumba ag'ebbeeyi bassibweeko omusolo gwa bitundu bitaano ku buli 100 ( 5 %) okusobola okuyamba bamufuna mpola.\nAbyanjudde mu lukiiko lwa bakansala olufuga Kampala lwe yakubirizza eggulo ku City Hall Kyokka omumyuka wa dayirekita wa Kampala, Samuel Sserunkuuma yamuwakanyizza n'amusomera ekiwandiiko ekyabaddemu ensonga lwaki enkola eno mbi.\nYamugambye nti singa kikolebwa KCCA eyolekedde okufiirwa ensimbi ezisoba mu buwumbi 30 omwaka era n'ategeeza nti ebiyinza okuva mu kino be bakansala ne bannabyabufuzi okufiirwa ensako yaabwe n'okukendeeza ku hhendo zebabadde batambula ebweru w'eggwanga.\nYagambye nti baasonyiwa dda abaali baalemwa okusasula ssente ekitongole ne kifiirwa obuwumbi 100 ate tebasobola kuddamu kuzibikira makubo mubadde muva ssente n'agamba nti abantu bateekeddwa okusasula ebitundu mukaaga ku buli 100 ezakkirizibwa minisita Beti Kamya.\nEkiteeso kyagulumbizza bakansala ne bakkiriziganya bakisindike mu kakiiko kaddemu kakyetegereze nga bamaze n'okwebuuza ku minisita Beti Kamya. Olukiiko era lutadde dayirekita Andrew Mubiru Kitaka ku nninga annyonnyole baani abaamenya ofiisi z'ekitongole ne babba ebyama era kiki kyakozeewo okukwata abantu bano.\nMu myezi ebiri, ababbi baamenya ofiisi ezeenjawulo emirundi esatu ne babba kompyuta ezisoba mu 10 n'okwonoona ebiwandiiko, kyokka bakansala beewuunyizza bwe baategeezeddwa nti kamera eziri mu kizimbe tezikola. Kitaka yabasomedde lipooti omuli by'akoze n'agamba nti baataddemu kkamera empya mu kizimbe n'abakozi ne baweebwa ebiragiro ku budde bwe balina okukoleramu nga bambega ba poliisi banonyereza ku bubbi obwaliwo.\nBakansala baamulagidde ayimirize abamu ku bakozi abanonyerezebwaako ate n'ebyama bya KCCA babifunire enkola eyenjawulo gye babikuumamu\nAmasannyalaze gasse omwana abatuuze ne banenya UMEME\nOmuwala bamufumise ekiso


Bukedde Online - Abazadde basabiddwa okwewala ebikolwa eby'okweraguza okusobozesa abaana baabwe okuyita ebibuuzo\nNgenda kulaba ng'abavubuka ba Ghetto bafun...\nAbazadde bakubiriziddwa okwewala ebikolwa eby'okweraguza n'okubitunuza mu baana baabwe naddala abo abagenda okutuula ebibuuzo byabwe eby'akamalirizo.\nBino byayogeddwa Rev. Ronald Lutwama, omusumba wa Lugazi Town Church ku mukolo ogwategekeddwa ku ssomero lya St. Johns Primary School ogw'okusabira abayizi ab'ekibiina ekyomusanvu, n'alabula abazadde ng'ebikolwa bino bwe bitabangula obwongo bw'abaana baabwe ekivaako ebiseera byabwe eby'omu maaso okutaataaganyizibwa.\n"Abaana bano bagenda kukola ebibuuzo naye akaseera kano akasigaddeyo nsaba abazadde bakakozese okwekwata ku Katonda nga bamusaba era bamwesige asobole okuyisa abaana baabwe, nsaba baleme okuyingiza abaana baabwe mu ndagaano ze banejjusa mu maaso ng'obulamu bw'abaana baabwe bukyusiddwa," omusumba Lutwama bwe yabuuliridde.\nYabasabye okubeewaza ebintu eby'amasitaani okuli okubambaza yirizi, okubawa obuti n'ebintu ebifaananako bwebityo n'abategeeza nti, Katonda yekka y'amanyi obuwanguzi bw'agenda okubatuusaako.\nOmusumba Lutwama yakuutidde abazadde okuba abeegendereza n'ebintu bye bakolera mu maaso g'abaana baabwe olw'ensonga nti, ebimu ku byo by'ebivuddeko abaana b'eggwanga okweyisa mu ngeri etesaana n'okubavumaganya ekivuddeko n'abamu okufuna endwadde nga kookolo afuuse ekizibu mu kutirimbula abakadde n'abato.\n"Abazadde naddala abakyala mulina ebintu bye mukola ebitasaanidde mu maaso g'abaana bammwe ng'okwekolako, okwambala enkunamyo n'ebirala ebibasikiriza era ebibaggya ku mulamwa ebibaviirako okukola ensobi. Mufube okulaba nga nabyo mubyewala," Lutwama bwe yagambye.\nOmubaka Mukono South, Johnson Muyanja Ssenyonga y'asabye abayizi okusooka okwetegereza obulungi ebibuuzo basobole okubiddamu mu butuufu bwabyo n'akuutira abazadde okulaba ng'abaana baabwe babawa obudde obumala mu kiseera ky'oluwummula nga babuulirira nga kw'ogasse n'okubagunjula basobole okukula n'empisa.\nMubaka Mukono South\nRev. Ronald Lutwama\nLugazi Town Church


Translation of the meaning of Sura Al-Munaafiqoon - الترجمة اللوغندية - المؤسسة الإفريقية للتنمية - Noble Quran encyclopedia\n1. Abannanfusi bwe bajja gyoli (Ggwe Nabbi Muhammad (ﷺ)) bagamba nti tukkiriza nti mazima ddala ggwe oli Mubaka wa Katonda. Ne Katonda akimanyidde ddala nti mazima gwe oli Mubakawe, ate era Katonda akakasa nti mazima abannanfusi balimba nnyo.\n2. Ekyo kulayira kwabwe (nti basiramu) bakifuula ekyokulwanyisa ekibawonya, olwonno ne balyoka baziyiza abantu okuyingira mu ddiini y'a Katonda. Mazima bibi nnyo ebyo bye baali bakola.\n3. Ekyo kiri bwe bityo lwa kuba baalangirira obukkiriza n'ennimi za bwe, so nga munda bakafiiri. Olwo nno e mitima gyabwe negiteekebwako envumbo ne babeera nga tebategeera.\n4. Bwo batunulako, e mibiri gyabwe gikusanyusa, bwe boogera toyinza butatwala kigambo kyabwe, balinga ebiti ebyesigamiziddwa ku kisenge nga tebiyinza kwetengerera, buli lwonna lwe bawulira akakuba bagamba nti bubakeeredde, abo be balabe, n'olwekyo beegendereze, Katonda yabakolimira, ggwe ate bandivudde batya ku mazima.\n5. Singa baba bagambiddwa nti mujje eri omubaka wa Katonda abasabire e kisonyiwo, banyeenya e mitwe n'obalabira ddala nga bajeemye era nga beekuluntazza.\n6. Okubasabira e kisonyiwo n'obutabasabira byonna bifaanana, Katonda tagenda kubasonyiwa, anti Katonda talungamya bantu boononyi.\n7. Be bamu be bo abagamba nti temuwaayo kintu kyonna eri abo abali awamu n'omubaka wa Katonda okutuusa lwe banamwabulira. So nga amawanika g'omuggulu n'ensi gonna ga Katonda. Naye mazima abananfusi tebategeera.\n8. Baatuuka n'okugamba nti bwe tunadda e Madinah (okuva mu lutalo lwa ba Bani Al Mus-twalik) abasinga okuba ab'ekitiibwa bajja kugoba mu (Madinah) abanyoomebwa. So nga e kitiibwa n'obuwanguzi bya Katonda n'omubakawe n'abakkiriza naye mazima abananfusi tebamanyi.\n9. Abange mmwe abakkiriza, ebyo bugagga byamwe n'abaana bamwe tebibawugulanga ne bibajja ku kwogera ku Katonda, oyo yenna akikola, abo nno be bokufaafaaganirwa.\n10. Era mugabe kwe byo bye twabawa walumbe nga tannatuuka ku omu ku mmwe, naatuuka okulaajana nga agamba nti, ayi mukama omulezi wange singa ondeseewo akabanga ne nsadaakako era ne mbeera mu balongoofu.\n11. Sso nga Katonda tagenda kulindiriza mwoyo gwonna entuuko yaagwo bweriba nga etuuse, Katonda bulijjo muyitirivu w'akumanya ebyo byonna bye mukola.\n(Send note: الترجمة اللوغندية - المؤسسة الإفريقية للتنمية - Sura:Al-Munaafiqoon - Aya:)


Singa teyali Med Kaggwa baali banzise, Bobi Wine – Watchdog Uganda\nOMUKULEMBEZE we kisinde kya People Power Robert Kyagulanyi amanyiddwanga Bobi Wine agamba nti singa teyali abadde Ssentebe wa kakiiko ke ddembe ly’obuntu Med Kaggwa kuvaayo nalemera ku nsonga y’okukkiriza abantu be bamulabeko n’okutwalibwa mu kkooti singa yafa dda.\nKyagulanyi ategezezza nti omuntu nga Med Kaggwa ku mulimu gwabadde akola tasangika kubanga abadde alemera ku nsonga, nagamba nti mu mwaka gwa 2018 bwe yakwatibwa ne banne 30 singa teyali Kaggwa baali basse.\n“Okusinziira abasajja abatukwata obukambwe bwe baalina, saako ne jebatusibira ebyaliyo singa Kaggwa ne banne tebalemerako nnyo sisuubira nti twandisigaddewo” Kyagulanyi bwagambye.\nAbadde awa obubaka bwe ku mugenzi Medi Kaggwa afudde olwaleero bwabadde agenda mu ddwaliro okujjanjabwa, wabula nalemererwa okutuuka mu kintu kye mulago.\n“Bwe twakwatibwa mu Arua ebintu byali bizibu kubanga batukuba nnyo ate nga tetukkirizibwa yadde okufuna obujjanjabi nga kwotadde okulaba ku bantu baffe, kino kyatumalamu nnyo amaanyi naye olumu mba ndi mu kadukulu mu barakisi ya maggye e Makindye ne bampita ndabe ku mukyala wange ne baganda bange.\nBantegeeza nti Kaggwa n’abakakiiko ke ddembe ly’obuntu be balwanyea ennyo okusobola okubakkiriza okundabako bwentyo ne nziramu amaanyi yadde nga nali siri mukwano gwe ate nga simumanyi nnyo” Bobi Wine bwayongeddeko.


Bukedde Online - Mmengo etongozza enteekateeka y'okutumbula ekirime kya muwogo\nAbeffumbe batemye evvuunike ly'okuzimba ettendekero...\nOBWAKABAKA bwa Buganda butongoza olukiiko olugenda okutumbula ennima y’ekirime kya muwogo abantu bafunemu ssente nga bwe bakuuma obutonde bwensi.\nPatrick Luganda akulira EBAFOSA ng'asomesa abeetabye mu musomo ku mawogo. EKIFl: DICKSON KULUMBA\nOlukiiko luno lulimu emitendera ebiri ng’olumu lwa kikugu era oluteeka amateeka nga ssentebe ye Ying. Martin Sseremba Kasekende (Minisita w’ebyobulimi e Mmengo), omumyuka Hajj Hamis Kakomo Mukasa (Minisita omubeezi ow’ebyobulimi e Mmengo), Baminisita abalala okuli Hajjat Mariam Nkalubo Mayanja ne Henry Ssekabembe Kiberu, Fredrick William Kiwazi- Ssentebe w'akakiiko k'ebyobutonde bwensi mu Buganda, Hajj Badru Sserwadda (BUCADEF), Ruth Musoke- Private Sector Uganda, Zakaria Mukasa, Samuel Kazibwe- ICT ne Carol Kizibaziba.\nOlukiiko olutuukiriza ebyasaliddwaawo lugenda kukulemberwa abaami b’amasaza nga ssentebe ye David Ssekyeru Kayima, omumyuka Felix Nsamba Kabajjo Muteesa, Charles Kiberu Kisiriiza Ssebwana, Patrick Luwagga Mugumbule ye owaamawulire era omwogezi w'akakiiko, Hajj Twaha Lwanyaga Kibalizi ye muwandiisi.\nLwatongozeddwa sipiika wa Buganda, Nelson Kawalya n’ategeeza nti Obwakabaka bwatandika dda enteekateeka z’okufuula muwogo ekirime ekyettunzi nga bakolagana ne Uganda Breweries okusoggola omwenge NGULE-asoggolwa mu muwogo era kino kyekyawaliriza bannamikago okuli; EBAFOSA (Ecosystem-Based Adaptation for Food Security Assembly) ne UN Environment Programme for Africa okuvaayo okwegatta n’Obwakabaka okutumbula obulimi bwa muwogo.\nKu mukolo ogwabadde e Bulange- Mmengo, akulira EBAFOSA- Patrick Luganda yategezezza ng’ekibiina kyabwe bwe kisanyusa okukolagana n’Obwakabaka bwa Buganda okutumbula ekireme kya muwogo okuyamba abantu okufuna ssente, n’okugoba enjala, n'agamba nti bataddewo n’enteekateeka ezinaalambika omutindo muwogo ono kw'alina okubeera.\nYe Hajj Kakomo yategeezezza nti ng’oggyeeko muwogo, baakussa essira ku kutumbula emmwaanyi, amatooke ne lumonde kuba byonna birina akatale ate bisobola okukolebwamu ebirala bingi.


Bukedde Online - Engeri Rema gy’annyogozza Kenzo\nOmwana owa P3 akubye muto munne ebikonde...\nOKWOGERA kwa Rema Namakula mu kwanjula kwongedde okunnyogoza abawagizi ba Kenzo. Ng’oggyeeko okusuuta Hamza Ssebunnya mu ngeri “ejanjawaza”, Rema Namakula bwe yakutte akazindaalo okwebaza abantu n’agamba nti: Buli mukazi ky’ayaayaanira mu bulamu kwe kubeera n’omusajja gw’ayita omwami nga bya ddala!\nAbawagizi ba Rema abaabadde mu kwanjula, awo we baakubidde obuluulu obusoomooza “Ttiimu Kenzo” era abakazi abamu ne bayisaamu amaloboozi nti, “Kyekyo..” nga bwe bagattako nti, “Twakoowa Bussemyekozo…”\nRema yakyukidde abawagizi be naye be yayogeddeko nga “Ttiimu Rema” n’abeebaaza okumubeererawo ne bba Hamza Sebunnya wakati mu kusoomoozebwa kwe bayiseemu okutuuka ku mukolo gw’okwanjula ogwabadde ogw’ekitiibwa.\nRema yakyusizza amaaso n’agazza ewa Sebunya n’amwebaza nti: Weebala kunjagala, weebale kunkolera mukolo guno; ompeesezza ekitiibwa nange nja kukwagala.\nEbyo olwabimazeeyo, Rema n’alyokka akyuka n’atunula awaabadde Sheikh Nuhu Muzaata n’amugamba nti: Sheikh weebale byonna, bakukubye emisumaali ku lwaffe ne bakukuba ‘bbomu’ naye obadde “Bullet Proof yaffe!”\nMuzaata yabadde yamaze dda okwogera n’ategeeza abantu nti: Mwenna abalenzi n’abawala mukimanye nti omuwala bamuwasa bwe bati. Omusajja akuzaddemu abaana ne bwe babeera balongo nga tagenze mu bazadde, asigala mukwano gwo.\nMuzaata yabadde ng’akkaatiriza bye yasooka okwogerera mu kulyala okwali e Naggulu nga October 9, 2019 lwe yakulisa Rema okuwona bwe yayita bu “Laavu nniga” era “Bussemyekozo” bwe yagamba nti tebuwasa bubeera mu “nkya kwetegereza”.\nMuzaata yawunzise akunga abasajja nti buli we balaba omuntu alina omukazi mu mbeera eyo ey’okuzaala abaana naye nga tebatongoza bufumbo, nti bagende bamuggyeyo bamuwase.\nYasabye Nnaabagereka ategekeyo Ekisaakaate ky’abaana abawala n’abalenzi abamaze okusoma kubanga bangi balowooza nti olumaliriza okusoma balina kunoonya mirimu eky’okufumbirwa oba okuwasa tebakiraba nga nsonga nkulu.\nRema yagenze okwogera bino ng’amaze okukyusa olugoye omulundi ogwokutaano n’ajjira mu lugoye olwabaddeko ebimyamyansa obwedda abantu bye boogerako ng’amasannyalaze. Sebunnya naye yakyusizza n’ayambala ekyambalo ekitambulira ku lugoye lwa Rema.\nRema yagenze asoma abantu ssekinnoomu abalina bye bakoze okuyimirizaawo omukolo, nga bw’abeebaza n’okubawa ebirabo.\nObudde bwabadde bugenderedde kubanga omukolo ogwabadde ogw’okuggwa ku ssaawa 12:00 ez’akawungeezi, gwazibizza obudde era abako baagenze okusiibula ng’essaawa ziri 4:20 ez’ekiro ky’Olwokuna. Abategesi, kino baakitadde ku nkuba eyabataataaganyizza, kyokka ne bagattako nti baagitunuulidde ng’akabonero ak’omukisa eri obufumbo bwa Rema ne Sebunnya.\nOmukolo gwabadde gutambudde nga gutuuse kumpi ku kitundu ekisembayo ssentebe wa Bagagga Bakwagalana, Godfrey Kirumira we yayogeredde n’ayanjula be yazze nabo okuwerekera Sebunya. Yagambye nti kino ekyakoleddwa bakiraba ng’ekisumuluzo mu bulamu bwa Rema.\n“Rema tagenda kuddayo kwejjusa era tagenda kuddayo kulaba nnaku okutuusa Katonda lw’alimuggya mu nsi”, Kirumira bwe yaweze mu maaso g’abaabadde ku mukolo ng’eno bw’ayanjula aba Kwagalana era n’ategeeza nti awo we baabadde yabadde ntandikwa ya kusanyuka olwavuddewo ne bagenda mu maka ga Freeman e Lungujja basanyuke.\nRema yeebazizza nnyo aba Kwagalana nti bakoze kinene okuyimirizaawo omukolo gwabwe n’ekisingira ddala okubaagala. Kirumira mu kusooka yategeeza nti omukolo baagukolera embalirira ya bukadde 500 era ne bazikuhhaanya ne ziwera.\nRema yeebazizza bonna abazze bamulabirira mu bulamu bwe okutuuka lw’akuze okuviira ddala ku masomero gy’ayise n’agamba nti ye akuziddwa “mawanga magatte” era yeemanyi nti mwana wa nsi kubanga bangi abazze bamuyamba okuli ne Bafaaza abaamuyambako okufuna ebisale by’essomero.\nAbasawo abakola ne Sebunya baamugambye nti, kaafunye Rema bazaale abaana eby’okubalabirira babibalekere. Dr. Sabrina Kitaka ye yakulembedde abasawo bano ne baleetera Hamza ekirabo kye baagambye nti musawo munnaabwe ye yakisiize. Hamza naye yasuubizza okwagala Rema n’agattako nti teri kigenda kubaawukanya obulamu bwabwe bwonna.


Bukedde Online - Eyakutte ekyokuna mu kuyisa aba P.7 essomo ly'okubala awadde banne obukodyo\nBebe Cool atongozezza Kampeyini y'okulwanyisa TB oluvannyuma...\nFresh Kid akunze abato okweyiwa e Namboole mu kivvulu kya Toto...\nOw'emyaka 12 bamusse mu bukambwe: Baasoose kumusobyako!\nRecho Rey naye engoye zimusiiwa\nEyakutte ekyokuna mu kuyisa aba P.7 essomo ly'okubala awadde banne obukodyo\nBeebazizza Katonda olw'abayizi 57 bonna okuyitira...\nEbintu abasomesa n’abazadde bye balina okufaako...\nAdded 21st January 2018\nTwogeddeko n'omu ku basomesa abaasinze okuyisa abaana mu ssomo lino ng'ono yafunye D1 eziwerera ddala 28 ku bayizi 57 ate abayizi abasigadde 29 ne bafuna D2.\nRogers Kakaire, asomesa okubala mu Yudesi Primary School\nBYA PROSSY NABABINGE\nEssomo ly'okubala lye limu ku gaasinze okusumbuwa abayizi abaatula ekibiina eky'omusanvu (P.7) omwaka oguwedde.\nOno ye Rogers Kakaire nga y'akulira abasomesa b'okubala mu ssomero lya Yudesi Primary School ku Kalerwe.\nOwulira otya okubeera omusomesa ow'okuna eyasinze okusomesa aba P.7 essomo ly'okubala mu ggwanga lyonna?\nMpulira essanyu lya nsusso kubanga nneeraba ng'omusomesa ow'enjawulo, sikyangu okutuukiriza ekiremye abalala era lubeerera nja kusiima ng'omutonzi kubanga waliwo n'abasomesa abava mu mulimu guno ng'ekyo tebakifunyeko.\nOkubala okusomeserezza bbanga ki?\nNatandika okusomesa mu mwaka gwa 2005 era obusomesa mbumazeemu emyaka egiwerera ddala13.\nBukodyo ki obwenjawulo bwewakozesezza okulaba ng'abayizi bo bayitira waggulu mu ssomo lino?\nBwemba nsomesa abayizi bange, nkakasa nga buly'omu abeera kitundu kw'ekyo kyetubeera tusoma. Mbateeka mu bubinja okubanguyiza okutegeera, mu ngeri eyo, kiba kizibu omwana obutayiga. Kuno ngattako okubasomesa ekintu nga bakilabako.\nNsobi ki abasomesa abasinga ze bakola ne ziviirako abayizi okugwa essomo ly'okubala?\nOkubeera n'obusungu buli kiseera, kino kitta okwagala abaana kwebabeera nakwo gyoli era ng'oluvanyuma neby'osomesa babikyawa. Abasomesa abalala tebagaala kunoonyereza oluusi ekibaviirako okusomesa abaana ebintu ebitakwatagana.\nKakaire n'abamu ku bayizi be\nAbayizi abasinga tebaagala ssomo lino, wasala magezi ki okubaagazisa by'osomesa?\nNsomesa abaana bano mu ngeri esinga okubeera ennyangu okwo ne ngattako okubafuula mikwano gyange basobole n'okwagala kyembasomesa.\nKiki ekifuula omusomesa owenjawulo?\nEngeri gy'enkwatamu essomo lyensomesa n'obukodyo bwenkozesa bunfuula ow'enjawulo.\nOteeseteese otya okwekuumira mu kifo ekyo n'omwaka ogujja?\nPulaani yange yaakusigala nga nkozesa obukodyo bwe bumu nga bwennyomngeramu amaanyi. Nnwanirira kuba musomesa akwata ekisooka mu gwanga lyonna mu kusomesa okubala.\nKintu ki ky'otasobola kwerabira mu lugendo lwo ng'omusomesa w'okubala?\nOmwaka abayizi bange gwebasooka okufuna D1 mu ssomo lyange. Okuva olwo saddirira .\nFresh Kid akunze abato okweyiwa e Namboole mu kivvulu kya Toto\nOmwawule n’afiira mu ssabo ne wabulawo avunaanibwa!\nOno mutabani wa Ssegawa oba kiwaani?\nEbintu abasomesa n’abazadde bye balina okufaako obutafuula kusoma kibonerezo\nBebe Cool atongozezza Kampeyini...\nBebe Cool atongozezza Kampeyini y'okulwanyisa TB oluvannyuma lw'okusaka ensimbi ezikunukkiriza obuwumbi bubiri...\nFresh Kid akunze abato okweyiwa...\nFresh Kid akyaddeko ku kitebe kya Vision Group n'akunga abazadde okuleeta abaana baabwe mu kivvulu kya Toto Christmas...\nOw'emyaka 12 bamusse mu bukambwe:...\nABATEMU abatannategeerekeka bakkakkanye ku mwana abadde yaakawummula ne bamusobyako ne bamutta omulambo ne bagusuula...\nRecho Rey naye engoye zimusiiwa...\nOMUYIMBI Recho Rey yeerabidde okwambala engoye n’agenda mu kivvulu ng’ali mu kawale, akaleega n’agoye akalinga...\nAba Cryptocurrency babbye abantu...\nKKAMPUNI ya Cryptocurrency endala efeze abasuubuzi obutitimbe bwa ssente mu Kampala ababadde bagiddukanya ne badduka...


Luganda - Urticaria day 2014\nMukulukusabitungotungo nga lumu (1st October)\ngwe mulundi ogusoose okuteekawo olunaku lw’Ebirogologo mu nsi yonna, olunaku lw’Ebirogologo 2014.\nTwagala okumanyisa abalwadde abalina ekirwadde ky’Ekirogologo oba Ekyoka, Ab’amawulire, Abasawo ne Bannabyabufuzi. Mu ngeri eno twagala okulaba nga abantu bafaayo n’okwongera okumanya obulwadde bw’Ekirogologo. Abasawo bangi babe n’okumanya ku ndwadde eno era nga mw’ekyo abalwadde basobole okufuna okukeberebwa okutuufu awamu n’obujjanjabi obusinga obulungi. Buli muntu ayitibwa okwetaba mu lunaku luno olw’okujjukira n’okulwanyisa Ebirogologo oba ekyoka mu mwaka 2014.\nKu Mutimbagano mwogere ku ndwadde eno, Emitimbagano ne mikutu gyagyo ej’enjawulo. Mu ngeri eyo mumanyise abantu / ab’emikwano olunaku lw’Ebirogologo / Ekyoka (Urticariaday 2014). Mu Maka ne mu bantu bannaffe abalwadde Ebirogologo ebireetebwa ekyoka. Teekako ekifaananyikyo era owe olunaku lw’Ebirogologo 2014 ekifaananyi eky’okumanyika!\nOlunaku lw’Ebirogologo 2014 lwakungibwa bannaffe aba UNEU, emikutu gy’okumanyisa ku birogologo (the Urticaria Network e.v.) n’ebitongole bingi eby’enjawulo mu nsi yonna. Bonna abali mu mulimo gw’okubudaabuda abalwadde abalina ekyoka oba okufuukuuka omubiri olw’ekirwadde ky’ekirogologo.\nWeebale nnyo weebalire ddala okuba omu ku balwanirizi b’abalwadde B’ekirogologo.


Bukedde Online - Hoo...ataakulaba\nEMYAKA 14 emabega, Omuraasi Bebe Cool (Moses Ssali ku kkono) yankulemberamu ne tugenda ewa ddiisi ne tukuba ebiragaano eby’okubeera ffembi mu bufumbo. Omukolo gwali ku Crane Chambers mu Kampala nga September 12, 2003.\nNoolwekyo tewali nsonga lwaki nkweka essanyu. Twali baana bato Omuraasi wange n’ansuubiza ensi n’eggulu mu bufumbo.\nNdi musanyufu nti ku bisuubizo bye, atuukirizza ebitundu 90 ku 100 kubanga andabiridde bulungi, ankuumye era nkimanyi ye musajja yekka gwe bayinza okukuba essasi ku lwange ate afuba okuteeka akamwenyumwenyu ku ffeesi yange. Bebe bulijjo ang’amba nti ayagala tukole embaga endala nga twambadde bulungi era ngirindiridde.\nKyokka mu kiseera kino nga tujaguza emyaka 14 mu bufumbo n’abaana 5 nga tusuubira ow’omukaaga, nsaba Allah atukuume, atuwe obulamu, okukuuma abaana baffe n’okubalung’amya mu buli kye bakola. Zuena mukyala wa Bebe Cool bwe yamuwaanye. Obubaka yabutadde ku mukutu gwe ogwa Face book.\nAbayimbi ba 'twalyako bye twalya' abalwana okudda engulu


Bukedde Online - Ebintu ebiraga omukwano ogutandise okusereba\nEbbaluwa ya Ssenga eri abalenzi: Okumma om...\nNZE Jeniffer Lunkuse 30, mbeera Kasubi. Tumaze ne baze emyaka 10 wadde tetuli bagatte ba mpeta, era tulina abaana basatu.\nAbaagalana nga bali mu kifo ekisanyukirwamu gye buvuddeko. Bwe muba mwacakalanga mwembi wabula munno n’atandika okukwebalama ng’omanya nti yandiba ng’omukwano gy’oli tegukyaliwo.\nMu kusooka munnange ng’anfaako era ng’ankubira ku ssimu okumanya bwendi.\nOkumanya laavu yali mu ggiya nnene, ng’olumu atuma owabodaboda n’andeetera n’obulabo, naddala enkoko kuba ng’amanyi njaagala nnyo. Mu kumusanyusa nange nga nkola by’ayagala.\nOkugeza nali mmanyi nti tayagala bicaafu era nga nfuba okuyonja awaka, nange nga mba muyonjo.\nWabula bwe nazaala abaana babiri twatuuka ekiseera n’akyuka nga tafaayo kumanya bikwata ku b’ewaffe, tamanya oba ndidde, eyakomangawo n’anyuma nga takyanyega.\nYatandika okudda nga bugenze ekyayongera okunkakasa nti yandibaayo n’omukazi omulala.\nWabula olw’okuba nali mwagala, nga saagala kumufi irwa, nasooka ne nnoonya awava ekizibu.\nKino kyannyamba okwezuula ne manya ebintu bye nali sikyamukolera, ne nziramu okubikola. Awaka naddamu okuyonjaawo Mu kusooka nga ssaawa 1:00 ensanga nkomyewo awaka, wabula nali ntandise okukomawo ku ssaawa 4:00 nga musangawo. Kino nakyo nakisazaamu.\nKuno nagattako okwerabirira, era ne munnange n’akyusa, era obufumbo bwaffe ne butambula bulungi.\nSsinga saayanguwa kwetunulamu obufumbo bwali bugenda kunva mu ngalo nga mbutambuzzaako emyaka musanvu gyokka. Obufumbo bwonna bulina okubeerawo nga mwembi muli ku mulamwa gwe gumu.\nSsinga omu ava ku mulamwa kiba kizibu okuwangaala. Edith Mukisa omukugu mu kubuulirira abaagalana yagambye nti ebintu bingi ebivaako omusajja oba omukyala okukyawa munne era obufumbo bwabwe ne bugenda nga buseebengerera mpola, munno ne bamukutwalako wadde nga wali asobola okukitaasa.\nMukisa yagambye nti omukyala oba omusajja kyangu okumanya nti munno anaatera okukuva mu ngalo. Bino bye bimu ku bintu abakazi bye bakola ebiraga nti obufumbo tebakyabutwala nga kikulu.\n1 Obutalabirira bba. Buli mukazi akimanyi nti ateekeddwa okulabirira bba. Omukazi bw’aba abadde akulabirira wabula n’addirizaamu, kandiba akabonero nti alina ekimukanze oba nga bba takyamwagala. Okugeza omukazi ateekwa okufumbira bba n’okumujjulira, okukakasa nti engoye ze njoze era ngolole n’okuzitegeka, okulongoosa engatto ze, sitookisi, obutambaala ne kalonda yenna amukwatako. Omusajja bw’olaba nga munno takyabikukolera nga ggwe weenoonyeza by’onooyambala, okweyoleza n’okwegololera, okwekubira engatto eddagala n’ebirala ng’ebyo, ng’omanya nti munno takyakutwala nga kikulu mu bulamu bwe, era n’obufumbo takyabussaamu kitiibwa.\n2 Okusojja abantu b’omusajja n’okubagoba awaka. Abantu bwe baba nga bakyayagalana, kizibu okulaba abantu ba munne ng’ekizibu. Bw’olaba nga munno alaga nti abantu bo tabeetaaga, yandiba nga naawe kennyini takyakwagala era nga n’obufumbo takyabwetaaga.\n3 Emirembe okubula awaka. Buli musajja ayagala awaka awali emirembe. Bw’olaba nga munno buli lwe mubeera awaka muba mu kuyomba manya nti obufumbo bwammwe bwolekedde olusozi oluyinza okubalema okulinnya n’okuvvuunuka.\n4 Obutafaayo kubikka musajja. Omulimu guno gwa mukazi, era ne bwe muba mumaze okwesanyusa buvunaanyizibwa bwa mukazi okubikka bba afune ebbugumu. Omukazi bw’aba ng’ensonga eno yali agifaako, wabula n’abivaako ng’omanya nti waliwo omutawaana.\n5 Obutafaayo kulongoosa bba oluvannyuma lw’okwesanyusa. Kano kabonero ka nkukunala akalaga nti omukazi takyakutwala nga nsonga nkulu mu bulamu bwe, era n’ebyakaboozi takyabirabamu makulu kuba omukwano guba guseebengeredde.\n6 Obutakooloobya luyimba lwa ggwanga. Kino bw’aba yalinga akikola mu ngeri ennungi era enyumisa omuzannyo, wabula n’abivaako kiraga nti omukwano wakati wammwe gwakendeera era bw’otoofeeyo kukinogera ddalaga guyinza okusaanirawo ddala.\n7 Bw’abaako w’alaga omwami tamutegeeza, ate bw’aba amutegeezezza, akimugamba ayambala oba ng’afuluma. Kano kaba kabonero akalaga nti tamulinaako buvunaanyizibwa era tekimwetaagisa kusooka kumutegeezaako gy’alaga.\n8 Osanga ebintu eby’ebbeeyi awaka ate ng’okimanyi nti talina ssente zibigula. Omukazi akyalumirirwa obufumbo bwe era ne bba ng’amwagala tayinza kuleeta kintu waka nga tebasoose kukyogerako. Ne bwe kiba kimuweereddwa asooka kwebuuza ku bba oba akikkirize. Omukazi bw’atuuka ku ssa ly’okugula oba okuleeta mu nnyumba byonna by’ayagadde ng’omanya nti waliwo obuzibu.\nEBIRAGA OMUSAJJA AKOOYE OBUFUMBO\nMukisa yagambye nti waliwo ebintu abasajja bye bakola ebiraga nti takyatwala mukazi we ng’ekikulu.\n1 Tafaayo kutuukiriza buvunaanyizibwa bwe omuli okulabirira abaana n’amaka. Oluusi abasajja bwe batuuka mu mbeera eno abakazi bakitwala nti osanga alina awalala w’atwala ssente, so ng’oluusi tewabaayo, naye ng’awulira yeetamiddwa munne.\n2 Tafa ku mukyala we. Omusajja alina okutetenkanya okukola ebiraga omukyala nti afaayo, wabula omusajja bw’atandika obutagitwala nga nsonga, kiraga nti omukwano gukeeye, era omukyala bw’atakifaako n’obufumbo buyinza okusaanawo.\n3 Obutakweka bwenzi. Wadde abasajja bangi abenzi, naye omusajja afaayo eri mukyala we era ng’amussamu ekitiibwa afuba okukweka obwenzi bwe. Omusajja bw’atandika okulaga mukazi we baganzi be n’okumunyumiza emboozi ezibawaana kiraga nti aba takyafaayo ku mukwano n’obufumbo bwabwe.\n4 Obutafaayo eri abantu b’omukyala. Kino akikola kuba aba omukazi yamwetamwa era nga n’ebimukwatako takyayagala kubimanya.\n5 Tafaayo kuyiiyiza mukwano gwabwe, era ne mu kitanda abeera atuusa kuwalo naye nga temuli bisoko bya mukwano. Ekirala, akaboozi takatwala nga kikulu era nga muyinza okumala ebbanga nga temukanyumizza, naye nga teyeemulugunya.\n6 Emmere y’awaka agizira oba afuba okulaba ng’ekiseera w’akomerawo okuva ku mulimu muba mwamaze dda okulya ate n’emmere tagisaba, wadde nga y’aba agiguze.\n7 Ebiseera by’abera awaka bisalika. Eyasiibangawo ku Ssande olwo atandika okuteekako pulogulaamu, bw’aba wa ofiisi n’akubuulira nga bwe baamulagidde n’okukola ku Ssande.\n8 Ebintu bye mwali mukola mwembi biggwaawo. Bwe muba mwagendanga mwembi mu ssinzizo buli omu atandika okugenda yekka, eyakutwalangako mu mmotoka ng’agenda okukola kati akuwa ssente olinnye takisi nga yeekwasa nti ojja kumukeereya. Kino akikola kuba aba takyayagala nnyo kukweriraanya.\n9 Emboozi awaka ekendeera. Abasajja be batera okutandika emboozi olwo omukyala n’ajjuuliriza. Naye omusajja bw’akoowa omukyala emboozi ekendeera ng’olumubuuza we bikoma.\n10 Engoye okubula awaka n’okulaba z’otomanyi. Omukyala bw’olaba ng’engoye za munno ezimu tokyaziraba, ate ng’endala weekanga oziraba naye nga tomanyi lwe yazigula kiraga nti waliwo gy’asooka, olwo ate n’ayambala endala z’ajja nazo.\n11 Akomya okukubuulira ebifa ewaabwe. Okugeza bwe baba bafi iriddwa obiwulirira mu ηηambo nti baaziise oba nti eriyo omukolo gwe bategeka.\n12 Amateeka awaka gakendeera kuba aba takyafaayo ku ngeri ab’awaka gye beeyisaamu kubanga biba tebimukwatako.\n13 Bw’aba wampeta agireka waka ng’oluusi yeekwasa nga bw’etekyamutuuka, olwo ng’agyambala lw’ayagadde.\nBY’OSOBOLA OKUKOLERA EMBEERA ENO\nMukisa yagambye nti bwe mwesanga mu mbeera nga zino, kikulu buli omu okusooka okumanya obuvunaanyizibwa bwe, omusajja n’amanya nti omukyala alina kumuyisa mu ngeri bw’eti era n’omukyala bwatyo.\nMuyinza okukozesa abantu abalala be mwesiga ssinga embeera ebasajjukako kuba muba temukyasobola kuzeemalira.


Bukedde Online - Maama eyatta abaana be ababiri ayimbuddwa abatuuze ne batabulwa\nMaama eyatta abaana be ababiri ayimbuddwa abatuuze ne batabulwa\nOmukazi eyasala abaana be ng'embuzi, emirambo n'agyebasa mu kisenge ky'ennyumba ya taata we (Jjajja w'abaana) yamazeeko abatuuze b'omu kibuga ky'e Kamuli ebyewungula, bwe yakomyewo ku kyalo nga yeekaaliisa nga bw'akubira abatuuze ka ‘jjambo.' Kasifa Nakato Kayima ye yeekaalisirizza mu nguudo z'ekibuga ky'e Kamuli n'aleka abantu nga bawuniikiridde nga beebuuza kwe baasinzidde okumuyimbula.\nNakato 28, eyasala abaana be Muhamad Waibi 4 ne Ashraf Mukoza 2, obulago mu 2016. Yeekaalisizza mu nguudo eza zooni y'e Industrial Area n'eye Busekiti mu Southern Division nga bw'awuubira abatuuze, olwo n'ayolekera ewa mutoowe e Busekiti.\nEyo teyabandaddeyo n'akozesa ekkubo lye limu nga bw'asiibula abaali baliraanwa be nga kw'atadde n'okubasuubiza nga bw'agenda okuddayo.\nETTEMU YALIKOLA MISANA TTUKU Nakato yaggya abaana ku Bright Future Infant School n'abatwala ewa jjajjaabwe (amuzaala), Hajji Yasin Kayima mu Mulamba Zooni, n'abasala ng'embuzi. Yalimba abasomesa nti abatwala kumira makerenda g'omusujja ne babamuwa kyokka nga yali agenda kubatta.\nEttemu yalikola yeetegese bulungi kubanga nga wabulayo olunaku lumu abatte, yatwala ekiso n'akiwagala bulungi, enkeera n'atuukiriza ‘misoni' ye. Olw'amala okubatta n'adduka nga poliisi yamukwatira Busia gye yali yeekukumye.\nBAAMUKEBERA NGA MULAMU Oluvannyuma baamutwala mu ddwaaliro ly'abalalu e Butabika abasawo ne bakakasa nti mulamu bulungi, kwe kumuzza e Kamuli awerennembe no gw'obutemu.\nOmulamuzi Sheilla Angura yamusomeramu omusango kyokka n'adda mu kwefuula omulalu n'agezaako n'okwesuula mu kaabuyonjo y'oku kkooti, n'amusindika ku alimanda mu kkomera ly'e Kamuli. Wabula engeri gye yaggyibwa e Kamuli n'atwalibwa e Kirinya teyategeerekeka, wabula omwogezi wa poliisi mu Busoga North, Michael Kasadha, agamba nti baamutwala agasimbagane n'Omulamuzi wa Kkooti Enkulu.\nTAATA W'ABAANA AYOGEDDE Muhamad Baleseki atunda sipeeya agamba nti, "Nnali nkola muliraanwa n'ankubira essimu nti alabyeko Nakato mu kitundu, wabula ky'ankuba wala oluvannyuma lw'eddaakiika 20, bwe yantuukako ne yeesogga edduuka n'atandika okwogera nange. Enviiri zanva ku mutwe kuba najjukira abaana bange, olwo ne yeesimba bwa ntoogo n'ahhamba nti, " Nzize kukubuzaako." Ssaamuddamu era nnali kyeteekateeka eky'okumugamba n'asimbula n'alinnya takisi n'agenda.\nAbagamba nti namuzza mu maka era tuli bafumbo balimba kubanga oyo omukazi ne bwe mutunuulako ensisi enkwata era mbeera ng'alabye ensolo enkambwe", bwe yategeezezza.\nOKUMUTA KY'AVA KU NZE Baleseki ateebereza nti okuta Nakato, kyandiba nga baasinziira ku ye obutalinnya ku kkooti. Wabula akinogaanya nti teri lunaku lwe yafuna ‘samanisi' ya kkooti ng'emuyita. "Okuva lwe nnatwala lipooti ku polisi, ssadayo kubigoberera kubanga binkubya puleesa, kati mpoze ogw'okunzitira abaana ngusinge nfune ki?" bwe yabuuzzizza.\nOmwogezi wa poliisi mu Busoga North, Michael Kasadha yategeezezza nti kituufu Nakato yayimbulwa, naye ebisingawo ku bukkwakulizo bwe baamussaako poliisi ekyabinoonyereza\nPoliisi eyodde 200 mu kikwekweto ky'ekoze mu Kampala n'emiraano\nOmuwala bamusobezzaako e Jinja ne bamutta


Ebya Brian White Bibi!! Kkooti emuyise ku gw’okugaana okusasula obukadde 135 – Watchdog Uganda\nEbya Brian White Bibi!! Kkooti emuyise ku gw’okugaana okusasula obukadde 135\nBrian Kirumira amanyiddwanga Brian White, nga ono yamanyika nnyo gye buvuddeko olw’okumansa mansa ensimbi, ebigambo byongedde okumwononekera, Kkooti bwe muwadde ennaku 14 zokka wamu n’abakulira Kkampuni ye eya Bryan White Foundation beewozeko mu musango gw’ebbanja lya bukadde 135 ezaasigalayo bwe baamuguza zi weema.\nOmulamuzi Anna Mugenyi owa kkooti enkulu etawulula enkayana z’ebyobusuubuzi mu Kampala yawadde ekiragiro eri Kirumira ne kkampuni ye okuteekayo okwewozaako kwabwe oluvannyuma kkooti etandiike okubatabaganya.\nEphraim Kirumira Majjanja nnannyini kkampuni ekola weema eya Majjanja & Sons e Kireka yalumiriza Bryan White okugaana okumusasula obukadde 135 bwe baali bakkaanya ezaali ez’okumukolera zi weema.\nMajjanja yalaba embeera egaanyi kwe kuwalawala Brian White namutwala mu kkooti ye by’obusuubuzi, ng’omusango guli ku fayiro nnamba CS 137/19.\nNga October 13 2018 Bryan White ne kkampuni ye eya Bryan White Foundation ng’abayita mu agenti waabwe Muwanguzi basasula obukadde 135 era ne basuubiza okusasula ezaasigalayo obukadde 135 ne batandika okukola era mu nnaku ntono baali bamaze.\nEra bwe bamala okuzirambula Bryan White ne Muwanguzi baategezza Majjanja nti ssente ezaasigalayo baakuzisasula mu wiiki emu yokka kyokka nakati bakyagaanyi okusasula ssente zino newakubadde babangirizza abanga ddene.\nYategezezza nti nga February 5 2019 Majjanja ng’ali ne banne bagenda mu kyalo e Busunju Kikandwa Mityana nga bagenze kubanja ssente kyokka babasiba busibi ku poliisi y’e Busunju oluvannyuma ne batwalibwa ku poliisi e Mityana gye babaggulirako omusango gw’okukozesa olukujjukujju ne bamuggyako ssente oluvannyuma gye babateera ku kakalu ka poliisi.\nNga Bryan White yekwasa nti omutindo gwa weema gwali mubi nnyo nti yaziteeka mu musana ennaku bbiri ne zitandika okuggyamu ebituli wabula fayiro bwe yatwalibwa ew’omuwaabi wa gavumenti okubawabula wabula nalagira bagiggale kuba omusango guggwa mu nsonga za ngassi.


Bukedde Online - Essimu gy'oyita mukwano gwo asinga lw'ekufuuka kanaaluzaala w'endwadde\nEssimu gy'oyita mukwano gwo asinga lw'ekufuuka kanaaluzaala w'endwadde\nOkusiiwa kw'amabeere lwe kusonga ku bubonero...\nAkakiiko akagenda okuyambako okulwanyisa...\nEndwadde ezitakuggwaako ezikumalako ssente zandiba ziva ku ssimu gy'okwata olutatadde\nOmuwala ng'anyiga essimu ng'akutamye\nEbintu bingi bye tukolera ku ssimu zaffe, era abamu zaafuuka mikwano gyabwe egisinga ng’obudde obusinga okwo kwe babumalira.\nOkwagala ennyo essimu yo si kikyamu wabula ate ekyandisinze, kwe kumanya nti weetaaga okwekomako mu kugikozesa.\nWaliwo obulumi bw’ofuna ne weebuuza kwe buvudde nga weerabidde nti essimu butwa gy’oli.\nOmuwala ng'akyusa ensingo olw'ebinywa\nDr. Byron Kawooya, owa Aga Khan University Hospital annyonnyola nti, essimu ze tugula obuwanana zisobola okubeera ensibuko y’obulamu obulungi kyokka mu ngeri y’emu, ebbanga ly’ogimalako liyinza okukusakira endwadde ezitali zimu n’obulumi mu bitundu byo eby’omubiri, omuli zino:\nOkulumwa ensingo: Mu kukozesa essimu, abantu bangi bagikwatira wansi olwo ne kibeera nga kibeetagisa okukutama. Kino kireetera ebinywa by’omu bulago okukalambala ekivaako okulumwa omutwe n’obulumi obusibuka mu bitundu by’ebibegabega. Kino osobola okukyewala ng’okuumira essimu okumpi n’amaaso go kiggyewo obwetaavu bw’okukutamya ensingo yo buli kiseera.\nEssimu gikolereko nga tokutamye ng'ono\nOkulumwa engalo: Kino kituukawo ssinga ebinywa by’engalo zo obikuumira mu kifo kimu ekiyinza n’okuvaako okuwulira ng’oliko obuntu obukufumita mu mukono oba mu bitundu by’engalo. Kino kituukawo ssinga essimu eno olwawo ng’oginyiga era osobola okukyewala ng’osalawo okufunira essimu yo weetuula, naawe n’ofaayo okugolola ebinywa by’engalo zo olutatadde.\nOkulumwa mu bitundu bya kakokola: Kino kituukawo ssinga obusimu bw’omubiri ekika kya ‘Ulnar nerve’ obugatta ensingo, akakokola n’omukono bunyigirizibwa. Kino kireeta obulumi n’okusannyalala mu bitundu by’akakokola nga n’oluusi obulumi buno busaasaanira omukono gwonna okutuuka ku ngalo. Obulumi buno osobola okubwegobako ng’ofuula okugolola emikono gyo ekitundu ku bulamu bwo, naddala ng’ogigolola ogizza mabega kisobozese obukokola bwo okwegolola obulungi.\nEmikono n'engalo bikozese dduyiro ng'ono\nOkukala amaaso: Buli lw’otemya, amaaso go gafulumya amaziga ekintu ekigakuuma nga galina amazzi, okutunula ku ssimu yo okumala ebbanga kikuleteera okutemya ekitono ekivaako okwokerera mu maaso, okukala n’okumyukirira. Embeera eno osobola okugimalawo ng’okakasa nti buli luvannyuma lw’obutikitiki 20, amaaso go ogaggya ku ssimu yo n’ogatunuuliza ekintu ekikuli ewalako.\nDr. Byron Kawooya\nBizinensi ziizino mw'onokola ssente mu nnaku enkulu


Wikipedia gwe mukutu ogukwataganya ennimi ez’enjawulo ezekenenyezeddwa nga guwandiikibwako abantu ab’enjawulo mu nkola ey’obwannakyewa. Wikipedia mutimbagano gwa magezi ku bintu byonna mu nsi. Amagezi gano gaweebwayo ku bwereere okuva mu bantu abokozesa ennimi 287 ez’ enjawulo. Bannakyewa okwetoolola ensi eno bakawandiika ku mitwe egy’enjawulo egiwerera ddala obukadde makumi asatu mu nnimi ez’enjawulo 287 be ddu, nga mwotwalidde n’ebiwandiiko ebiwera obukadde buna n’emitwalo ana nga bya lulimi Olungereza. Omuntu yenna asobola okweyunga ku mutimbagano guno, ne yekenenya ebiwandiiko ebiriko, era asobola okukola enkyukakyuka okusinzira ku bukugu bwe ku kiwandiiko ekyo. Wikipedia gwe mukutu ogusinga okweyunirwa mu kunoonyereza ku magezi ag’enjawulo. Mu mukutulansanja, 2014, olupapula “New Times” mu Bungereza lwakakasa nti Wikipedia ekwata kifo kya kutaano mu nsi yonna mu mitimb .agano gya yintanneti egikozesebwa. Kino kyesigamizibwa mu miko gy’ebiwandiiko obuwumbi kkumi na munaana (18) egisomebwa abantu abasukka mu bukadde ebikumi bitaano (500) buli mwezi, okusinzira ku mukutu ogwa comScore. Mu mikutu egikulembedde Wikipedia, mulimu ogwa Yahoo, ogwa Facebook, Microsoft n’ogwa Google, era ng’ogusinga mu mikutu egyo gukyalirwa abantu akawumbi kamu n’obukadde bibiri buli mwezi. Jimmy Wales ne Larry Sanger be batandika Wikipedia nga 18 Gatonnya 2001. Ye Larry Sanger ye yayiya erinnya Wikipedia ng’alijja mu” kagambo “Wiki” akategeza “ekyangu” mu lulimi lw’e Hawaii n’ekigambo “pedia” ekitegeza “obugunjufu mu lulimi Olugereki. Enkola ya Wikipedia eyawunkana ku mpandiika y’ebitabo eby’amagezi ebimanyiddwa ennyo ate n’olw’okuba nti bingi ebiwandiikibwamu tebikwatagana na byanjigiriza mu matendekero, kigireetedde okuganja ennyo mu by’amawulire. Mu mwaka 2006, akatabo Time Magazine ak’e Bungereza kaalonda Wikipedia ng’omukutu oguleese enkulaakulana ey’omujjirano ku mitimbagano gya yintaneti nga gukozebwa obukadd koraae n’obukadde bw’abantu okwetoolola ensi eno, nga kwegattidwako n’emikutu emirala emiganzi ennyo nga Youtube, Reddit, Myspace ne Facebook. Wikipedia gufuuse omukutu oguyayanirwa ennyo mu by’amawulire naddala ago agakagwawo.\nBino bigyidwa ku "https://lg.wikipedia.org/w/index.php?title=Wikipedia&oldid=25622"\nLast edited on 23 Gwakubiri 2021, at 01:21\nLuno olupapula lwasemba okukyusibwamu ku 01:21, 23 Gwakubiri 2021.


Bukedde Online - Gwe nayagala okuzaama yaggyamu olubuto lwange\nGwe nayagala okuzaama yaggyamu olubuto lwange\nEyansaba obufumbo ankutudde emimiro\nOMUNTU okujja mu bulamu bwo ne yeefuula akwagala kyokka ng’akumalira budde bwo kiruma okukamala.\nGgwe obeera omukolera ebirungi okunyweza omukwano gwammwe kyokka nga ye akukongooza bigere.\nNze Hamuzah Bukenya Kaserezi, 27. Mbeera Matugga era ndi mufumbo.\nOmukazi gwe naganza ne mmwagala n’omutima gwange gwonna yasooka n’antamya abakazi era nali simanyi nti ndiwasa ne mbeera n’amaka. Ono yantama lwa kunjagalako byange ate ng’omukwano yampanga gwa bwendo. Mwanamuwala ono gwe njogerako ye Sylvia.\nNamusisinkana mu 2008 ne tusiimagana era ne mmwagala awatali kwerekerayo.\nNali nneesunga nnyo okunzaalirayo ku mwana kyokka olwafuna olubuto, yaluggyamu! Ekintu kino kyannyiiza ne ndowooza ku mukwano omungi gwe nali mmuwa awatali kwekaanya.\nNneebuuza ekyamuggyisaamu omwana wange ne kimbula! Nga yaakaggyamu olubuto, nagwa mu batemu abankuba akatayimbwa ku mutwe era kata kanzigye mu budde.\nNabeera e Mulago ebbanga ddene naye bwe nadda engulu amaaso gaggukira ku maama. Namubuuza ebifa ku mwagalwa wange Sylvia n’anziramu nti tannalinnyako mu ddwaaliro. Kino kyannyiiza ne nnyongera okumwetamwa.\nNalowooza nti osanga anaamala n’ajja naye wa! Ebbanga lye namala ku kitanda saalaba ku munnange bw’ajja kunnambula.\nAwo we namanyira nti omukazi yekka gwe nnina okwesiga n’okwagala ku nsi ye maama era nsaba Mukama amumpangaalize kubanga ye mukyala yekka atayinza kunvaamu ne bwe ntuuka mu kaseera aka kazigizigi.\nAbasawo abazalisa basiimiddwa


EMIRUKA; Kabowa, Ndeeba, Najjanankumbi I ne II, Mutundwe, Kibuye gye gimu ku gisingamu abantu mu Munisipaali y’e Lubaga wamu n’okubeera ‘bbize’. Wabula obumenyi bw’amateeka nabwo bweriisa nkuuli.\nEno waliyo ebitundu gy’otosaalimbira naddala ng’enzikiza ekutte. Mu bifo ebimu, bakubiramu abantu obutayimbwa, okukwakkula ku bakazi obusawo, okutegekeramu obulumbaganyi, okugabanirawo eminyago, okukwata abakazi, okunyweramu enjaga, okufera abatambuze n’okutemuliramu.\nAkulira ebyokwerinda mu muluka gw’e Kabowa, Isaac Ssewankambo agamba nti ekizibu kya Kabowa ekisinga obunene bye bibinja by’abavubuka n’abaana abato abalina enfo zaabwe ez’enjawulo mwe basisinkanira n’okugabaniramu eminyago.\nWaliwo n’ebirala omusuulibwa abantu be batemudde. “Abeebyokwerinda ne poliisi bakoze butaweera okulwanyisa obumenyi bw’amateeka wabula oluyimbulwa nga bakomawo okutigomya,” Ssewankambo bw’akkaatiriza.\nYISUUFU IGA EYAKWATIDDWA MUKUTUNDA ENJAGA\nEbimu ku bifo by’olina okwegendereza Ku luguudo lw’eggaali y’omukka wonna we luyita okuva e Kibuye okutuuka e Busega mu Lubaga lwa bulabe nnyo.\nJustine Nannozi mu Ndeeba agamba yali ayita ku luguudo lw’eggaali y’omukka akawungeezi abayaaye ne bamukuba oluyi n’awunga ne bamunyagako ensawo ne badduka. Omuwala Florence Nambuusi naye emabegako yattibwa mu bukambwe bwe yali ava okugula ebintu ku dduuka ekiro, abavubuka baamusobyako kirindi n’oluvannyuma ne bamutuga ne bamuttira okumpi n’ewaabwe mu Zooni ya Central e Kabowa.\nKu Kagulumu mu Ndeeba; Eno ababbi b’ekibinja kya Kifeesi gye basinziira okugabana omunyago n’okukola ennumba zaabwe. Ku siteegi ya Kibade e Kabowa we bayita mu matoffaali; Waliwo ekirombe ky’amatoffaali omugambibwa okwekweka ababbi n’okunywerawo enjaga. Abatuuze balumiriza nti omubbi bw’anyaga n’addukira ku siteegi eno, poliisi kizibu okumuggyayo kuba ababodaboda bamukweka n’okumuwolereza.\nKu ttaawo e Kibuye, awayita eggaali y’omukka; Eno mpuku ya bamenyi b’amateeka, enjaga baginywa misana ttuku era tekibagaana kukunyaga misana wadde abantu balaba. Ate bwe bakubbira wano, teri akutaasa, buli omu agenda mu maaso na mirimu gye. Justine Namuju, omusuubuzi mu katale k’e Kibuye agamba nti ababbi b’ekibinja kya Kifeesi buli lwe bamala okunyaga abantu ababeera mu kalippagano k’emmotoka ku luguudo lw’e Ntebe, mu ttaawo mwe baddukira era enjaga baginywerawo kyere.\nKu TV Center mu Ndeeba, emabega waayo mu zooni ya Spire nawo waabulabe nnyo naddala mu budde bw’ekiro, ababbi bateegerawo abantu. Akulira ebyokwerinda mu muluka gwa Ndeeba, Ibrahim Nsubuga agamba; tufuba okukola ebikwekweto naye abayaaye kirabika baamanyiira amakomera, olubata batandikira we baakoma.\nKu kitaka emabega wa Nsiike, ku wooteeri ya Mamba mu Ndeeba, ku luguudo lwa Wamala oluva e Najjananakumbi ku lw’e Ntebe okudda e Kabowa nalwo waliwo amakoona ag’obulabe wabeerawo abavubuka abateega abantu ekiro ne babanyaga ebyabwe.\nE Mutundwe we bayita mu Kabaawo emabega w’akatale nawo wa mutawaana nnyo nga buwungedde abayaaye babeera bateeze okunyaga, okwo ssaako ku luguudo lw’eggaali y’omukka, we bayita mu kakoona, ne mu Kyondo nabyo bya mutawaana.\nKansala w’omuluka guno ku munisipaali e Lubaga, Fred Luzze yagambye nti agezezzaako okuyamba abamu ku bamenyi b’amateeka ng’abafunira emirimu mu KCCA naddala egy’okwera enguudo nti era bangi batandise okulokola okuva mu bumenyi bw’amateeka.\nKu Stella e Najjananjkumbi ku kidda e Kabowa aba Kifeesi bateegerawo abantu ne babakuba emiggo n’okubanyagaAwalala we bayita mu Kasindigiri okumpi ne Kleziya ya St. Joseph mu Ndeeba. Elena Baguma ow’e Kabowa agamba yali ava okukola gye buvuddeko ababbi baamuteega ku Stella e Najjanankumbi ku kkubo eridda e Kabowa, ne bamukuba emiggo n’okutuusa kati apooca mu ddwaaliro e Nsambya n’ebiwundu eby’amaanyi.\nAwalala e Najjanankumbi, kwe kuliraana essomero lya Waterford awayitibwa ‘Ku masannyalaze’ n’okumpi n’ekikubo kya wooteeri ya Durban. Ewa Dinia okuva ku muzikiti ne ku luguudo lwa Ssuuna Road mu budde bw’ekiro wabeera waabulabe nnyo, oluguudo luno lubi lujjudde ebinnya kale ebidduka biyitako kasoobo abayaaye bakozesa akakisa kano okunyaga abayitako ekiro. Mu zooni ya St. Anne waliwo akafo ke bayita Gardens.\nAwalala emabega w’akatale k’e Wankulukuku, e Kitebi emmanju wa galagi ya Lubowa, ku muzikiti, ku kibira kya Simbwa, mu Soweto, e Kitebi, ewa Taata Jimmy e Wankulukuku ku kidda e Nyanama, emmanju w’eddwaaliro ly’e Kitebi, we bayita mu bakanaabe ku ligenda ku Kampala University e Mutundwe. Akulira poliisi ya Ndeeba Abdu Hamidu Kabojja yagambye nti obumenyi bw’amateeka bukendedde era bakyakola ebikwekweto.


Bukedde Online - Ssente z'okwewandiisa mu bibiina; okwesimbawo kw'abagagga bokka?\nSsente z'okwewandiisa mu bibiina; okwesimbawo kw'abagagga bokka?\nKanyankore ne Sobbi abaasibwa okutta abantu...\nAbatunda amawulire balaze obukodyo bw’okugafunamu...\nAdded 13th July 2015\nAKAKIIKO k'ebyokulonda mu NRM kaalangiridde ssente buli kandideeti ayagala okwesimbiwo mu kamyufu k'ekibiina z'alina okusasula bw'anaaba waakukkirizibwa okuvuganya.\nSsente zino zaalangiriddwa ssentebe w'akakiiko kano, Tanga Odoi nga zaakusinziira ku bunene n'obukulu bw'ekifo eky'okuvuganyaako.\nGuno gwe mulundi ogusoose mu byafaayo bya NRM okusasuza bammemba ssente nga tebannakkirizibwa kuvuganya ku kifo kyonna. Abakulembeze ba NRM abamu baziwagidde nga bagamba nti ebyobufuzi si mulimu gw'abaavu ate abalala baziwakanyizza nga bagamba nti kubeera kufuula byabufuzi ng'ekyobusuubuzi.\nTanga Odoi agamba nti ssente zino bazitaddewo okukendeeza omuyoolerero gw'abantu omuli ne bannakatemba mu byobufuzi.\nOdoi agamba nti ekibiina kisaasaanya ssente nnyingi mu kukubisa ffoomu z'okwewandiisa n'okutegeka okwewandiisa kyokka abantu abamu babadde bagufudde muzannyo okuggyangayo ffoomu oluusi ne batazizzaayo.\n"Kati buli aggyayo ffoomu ku kifo kyonna asooka kusasula ssente nga bwe tuzitaddewo", bwe yagambye. Yawagiddwa ssentebe wa LC5 e Luweero era ssentebe wa NRM mu Buganda, Hajji Abdul Nadduli eyategeezezza nti ebyobufuzi si mulimu gwa bateesobola n'annyonnyola nti mu Bungereza atalina ssente takulembera bantu.\n"NRM kirina obwetaavu bwa ssente, twetaaga okukola ebintu bingi okutwala ekibiina mu maaso omuli n'okuzimba Movement House. Naye tetujja kubaako kye tukola nga tetuddiza kibiina ", bwe yagambye.\nKyokka buli omu ky'atayogerako, ye atalina ssente talina ddembe lye kwesimbawo okukiikirira abantu bw'aba alina obusobozi?\nAbatunuulizi b'ebyobufuzi bagamba nti gye bujja, oyo ayagala okwesimbawo nga talina ssente agenda kutuukirira bagagga abayinza okumussaamu ensimbi.\n"Obuzibu bwa kino nti omugagga bw'akuwa ssente ze n'oyitamu, bw'atuuka okunyigiriza abantu nga bwe kiri ku kibbattaka ekiriwo oba okunyigiriza abasuubuzi nga babasasuza ssente z'obupangisa mu ddoola, omubaka oba omukulembeze eyandibadde ayamba abantu anaasobola okuvaayo okulwanyisa omugagga ono?," Elijah Kibirango, dayirekita mu St. Martin's SS Naggalama bwe yabuuzizza.\nKyokka Nadduli agamba nti ssente zino bammemba ba NRM bateekeddwa okuzitunuulira mu mwoyo gw'okuzimba ekibiina!\nAgenda okwesimbawo ku kkaadi ya NRM mu Buikwe West, Elizabeth Lugudde Katwe yagambye nti obukadde obubiri NRM z'etadde ku kifo ky'omubaka bwa Palamenti ntono nnyo, bandibadde bazitadde ku bukadde butaano.\n"Mu Amerika ne Bungereza, omubaka ateekwa kubeera muntu eyeesobola sso si balucoolo abalowoolereza mu kuyita mu byobufuzi okwesimbawo n'okugaggawala", Lugudde bwe yagambye.\nYagambye nti omuntu yenna nga mwavu bw'atuuka mu Palamenti ky'asooka okulowoozaako kwekubako nfuufu sso si kuteeseza bantu.\nNaye Konsitityusoni y'eggwanga eyinza okukkiriza embeera eriwo ng'obukulembeze bwa bantu bamu? Kuba ssente bwe ziremerera mmemba w'ekibiina, ayinza okujja ye ku bubwe ( Independent), naye ekibi nti n'okufuna emikono gw'okwesimbawo olina kukung'aanya abantu 1,000 ekiyinza okukaluubiriza abantu abamu abalina ebirowoozo ebirungi okukiikirira n'okukulembera abantu.\nKyokka Mw. Peter Kabatsi eyaliko omuwabuzi omukulu owa Gavumenti ku by'amateeka era nga kati looya mu kkampuni ya Kampala Advocates agamba nti," Ezo ssente ebibiina bye zitaddewo si za buwaze. Kale ne bw'ogenda mu kkooti yonna toyinza kuwaaba musango n'ogusinga!"\nKino kibi kuba mu Uganda kigambibwa nti abavubuka, abakyala n'abakadde be basinga obwavu. Ezo ssente ebibiina ze bitaddewo bo zinaabanguyira okuzifuna? Bwe kitaba ekyo olwo bo tebalina ddembe kukiikirira bantu mu byabufuzi?\nGye bujja omugagga ne bw'ataabe na birowoozo bitwala ggwanga mu maaso y'ajja okufuuka omukulembeze. Ne bw'aba agenda kwebakira mu nkiiko, naye nga y'alina ssente y'ajja okulondebwa!\nMeeya wa Kira, Mamerito Mugerwa yategeezezza nti emitwalo 75 gye batadde ku bammeeya ba Munisipaali si nnyingi wabula ekiseera ekiweereddwa aba NRM tekimala bulungi abantu okwetegekera akamyufu.\nYagambye nti waliwo n'ebintu ebirala akakiiko k'ebyokulonda bye kateekeddwa okukola okukakasa nti wabeerawo obwerufu mu nteekateeka y'akamyufu okwewala embeera ey'abantu okuwakanya ebiyinza okukuvaamu.\nOkusinziira ku pulogulaamu eyafulumiziddwa NRM, obumyufu bwakubaawo okuva nga July 20 bukomekkerezebwe nga October 2, 2015 nga buli kifo okutandikira ku bwapulezidenti okutuuka ku LC1 kiweereddwa olunaku.\nOdoi yagambye nti enteekateeka zikoleddwa okulaba ng'obuvuyo obwali mu bumyufu bwa NRM mu 2010 tebuddwaamu ku mulundi guno.\nSsente z'okwewandisa, Odoi yagambye nti zakkaanyiziddwaako oluvannyuma lw'okwekenneenya n'okukubaganya ebirowoozo mu bukiiko obw'enjawulo obw'ekibiina.\nAkakiiko k'omubaka Nansubuga Ssenninde akassibwawo ssentebe wa NRM okubuuliriza ku mivuyo egyetobeka mu bumyufu bwa NRM mu 2010 mu lipoota yaako kaali kasemba ssente ez'okwewandiisa nga ziri waggulu okusinga ezaassiddwaawo akakiiko ka Odoi.\nAkakiiko ka Sseninde kaali kasemba nti abaagala obwapulezidenti ku kkaadi ya NRM basasule obukade 20, ababaka ba Palamenti obukadde busatu, bassentebe ba disitulikiti obukadde butaano ate bakansala 500,000.\nMU FDC osasula BUKADDE BUSATU\nMU FDC, ssentebe w'akakiiko k'ebyokulonda , Dan Mugarura Bakaki bwe yabadde afulumya ebisaanyizo by'abantu abaagala okwesimbawo ku bwapulezidenti ku kkaadi ya FDC yagambye nti omuntu yenna ayagala tikiti ya FDC waakusasula obukadde busatu n'ekitundu.\nSsente ezo 3,500,000/- ze zaasasuddwa Dr. Kizza Besigye ne Maj. Gen Mugisha bwe baabadde baggyayo ffoomu ez'okwewandiisa, Ssente aba FDC abaagala okwesimbawo ku bifo ebirala, Mugarura yagambye nti zaakulangirirwa ng'ekiseera kituuse.\nGye binaggweera ng'ekiibiina kye kifunyeemu. Ekibiina kijja kwenyweza, naye ye demokulaasi agenda kusigala wa?\nSsente z''okwewandiisa mu bibiina; okwesimbawo kw''abagagga bokka?\nAb'omu Kisenyi tebalina mazzi mayonjo\nAbasawo mubba mutya emifaliso - Kadaga


Dala Yesu yakomererwa ku lwakutano?\nBayibuli tenyonyola bulungi lunaku lwa wiki Yesu lwe yakomererwa. Enaku olw’okutano no lw’okusatu ze ziteberezebwa. Wabula abamu nga endowwoza egata olw’Okusatu n’olw’Okutaano, abagamba nti olwokuna lwe lunakuYesu lwe yakomererwa\nYesu mu Matayo 12 :40 yagamba, “oba nga Yona bwe yamala ennaku essatu, emisana n'ekiro, mu lubuto lwa lukwata; bw'atyo n'Omwana w'omuntu bw'alimala ennaku essatu, emisana n'ekiro, mu mutima gw'ettaka.” Abo abagamba nti yakomererwa lwakutano bagamba nti waliwo engeri gyeyali asubirwa okueera muntana muzino enaku esatu. Mu ndowooza y’Abayudaya ebekyasa ekisoka, ekitundu ky’olunaku kyabalibwamu olunaku olulamba. Olwokuba Yesu yabeera muntana ekitundu ky’Olwokutano, Olwomukaaga ne kitundu kya Sunday. Asubirwa okuba nga yamala mu ntaana enaku satu. Ebimu ku bilaga nti Yesu yakomererwa ku lwakutano biri mu Makko 15:42, “Awo bwe bwawungeera, kubanga lwali lunaku lwa Kuteekateeka, lwe lunaku olusooka ssabbiiti,.” Bweluba nga olunaku lwa sabiti luli ku lwamukaaga , olwokutano lwe luba olunaku Yesu lwe yakomererwa, endowwoza endala eva mu Matayo 16:21 ne Luka 9:22 era esomesa nti Yesu yali wakuzuukira ku lunaku olw’okusatu era yali teyetaga kubeera mu ntaana enaku satu n’ebiro bisatu. Newankubadde enzivunula endala zikozesa”ku lunaku olwo kusatu” ku lwe nyiriri zino, si buli muntu akiriza nti “ku lunaku olw’okusatu” y’enzivuunula esinga okuba ennungi. Ekkirala, Mark 8:31 egamba nti Yesu alizukira “nga wayiseewo” ennaku satu.\nEndowwoza y’Olwokuna eyongeereza ku bilowoozo by’Olwokutaano era egamba nti waliwo emikolo oba ebyatuukawo bingi (Abamu babala abiri) ebyatuukawo wakati w’okuziikibwa kwa Yesu n’amakya ga Sande ebyatuukawo okuva ku kawungeezi k’Olw’Olutaano okutuuka ku makya ga Sande. Abakkiriza olw’okuna bagamba nti kino kiba kizibu kubanga lunaku olulamba wakati w’Olw’Okutaano ne Sande lwamukaaga, Sabbiti y’Abayudaaya. Ogwongeramu olunaku lumu oba biri kyijawo ekizibu kino. Abakkiriza mu Lw’okuna bagamba nti: Kubamu akafaanyi singa oba tolabye mukwano gwo okuva ku kawungeezi ka Mande.Olunaku lw’oddamu okumulaba nga lwakuna kumakya era nogamba, “Sikulabye okumala ennaku satu, newankubade nga zibadde esaawa 60(enaku biri nekitundu). Bwaba Yesu yakomererwa Lwakuna, ekyokulabirako kino kiraga engeri gyekisoboka okuba enaku esatu.\nOkunyonyola ku olunaku ol’wokuna egaziwa ku ndowoza yo lw’okutano era enyonyola nti waliyo ebyagenndamaso mu bibuli bingi (ebimu bisuka nemwabiri)ebyaliwowakati wokuzikaYesu Ebyaliwookuva ku lw’okutano olw’egulo paka Sunday kumakya` endowoza yolwokunaegyayo ensonga ntiwaliwo obuzibu nti olunaku oluguvu wakati w’olwokutano ne Sunday lwe lwomukaaaga sabiti yaBayudaayaera ,olunaku oba enaku biri zezisobola okugyawo ekizibu . abgamba nti lwakunaawo be basobola okutesa awo tugeze nti tunasisinkana okuva ku lwegulo lwa Monday.olumulaba olwokuna olumulaba ng’o mugamba mbadde sinakulaba naku satu newankubadde zali enakubbiri ne kitundu.Bwaba Yesuyakomererwa ku lwakuna Ekyokulabirako kiraga engeri gyekisobola okuba enaku Satu\nEndowooza y’Olw’Okusatu egamba nti waliwo Sabiiti biri wiki eyo, Etasooka bweyaggwa(eyatuukawo ku kawungeezi ako okukomererwa( Makko 15:42; Lukka 23:52-54), Omukazi eyagula ebyakaloosa—jukkira nti bagula nga ebintu nga Sabbiti ewedde (Makko 16:1). Endowooza y’Olw’osatu egamba nti Sabbiti eno lwali lunaku lwa kuyitako( Laba Abaleevi 16:29-31, 23:24-32, 39, zaali nnaku ntukuvu era zali tezeetaaga kuba lunaku lwa musanvu okuyitibwa Sabiiti). Sabbiti ey’okubiri mu wiki eyo yali Sabbiti emanyikiddwa. Jukkira nti mu Lukka 23:56, abakazi abagula ebyakaloosa nga Sabiiti ewedde bakomawo nebatekateka ebyakaloosa, olwo “nebawumula ku Sabiiti.” Endowooza egamba nti bali tebasobola kugula byakaloosa nga Sabbiti ewedde , ate nebabiteekateeka nga Sabbiti tenaba—okugyako nga waliwo Sabbiti biri. Okusinziira ku ndowooza ya Sabbiti, bwaba yakomererwa Lwakuna, kitegeeza nti olunaku olw’okuyitako lwatandiika Lwakuna akawungeezi era neluggwa Lwakutaano akawungeezi. —ku ntandikwa ya Sabbiti emanyikiddwa eya wiki ey’Olw’omukaaga. Okugula eby’kaloosa nga Sabbiti esooka ewedde (Olunaku Olw’okuyitako) kyanditegeezeza nti babigula ku Lwamukaaga era bandibadde bamenye Sabbiti.\nN’olwekyo, okusinzira ku bakkiriza mu Lwokusatu, enyinyonyola yoka ettavoola njigiriza ya bayibuli ku mukyala n’ebyakaloosa era nga ekkiriganya n’amakulu agasokerwako mu Matayo 12:40 eri nti yesu yakomererwa ku lwakusatu. Sabbiti yaliwo lwakuna olutukuvu (Olunaku Olw’okuyitako), era omukyala ayagula ebyakaloosa ku lwokutano era nebaiteekateka ku lunaku lwelumu. Bawumula ku Lwomukaaga kubaanga ya Sabbiti era nebaleeta ebyakaloosa ku ntaana kumakya ga Sande.Yesu yazikibwa na buwungeera ku lwokusatu, olwatandiika olwokuna okusinziira ku Kalenda y’Abayudaaya. Bwokozesa Kalenda y’Abayudaaya, obeera olina Olwokuna ekiro(Ekiro ekisooka), Olwokuna emisana (Olunaku olusooka), Ekiro ky’Olw’okutaano(Ekiro ekyokubiri) , Olw’okutaano emisana( Olunaku olwokubiri). Olwomukaaga ekiro( ekiro ekyokusatu), Olwomukaaga emisana ( Olunaku olw’okusatu). Tetumanyi mu mazima saawa zeyazuukira wabula tumanyi nti gaali makya ga Sande ng’omusana tegunavaayo. Asobola okuba nga yazuukira ku Lwomukaaga ng’omusana tegunaggwa, ku ntandikwa y’olunaku olusooka olwa wiki mu Kalenda y’Abayudaaya. Okuzuula entaana enkalu kwakolebwa kumakya ( Makko 16:2) ng’akasana tekanavaayo.(Yokaana 20:1)\nEkizibu ekisoboka okubaawo ku ndowooza y’Olwokusatu kiri nti abayigirizwa batambula ne Yesu ku luguudo lwe Emawo, ku lunaku olwelumu lweyazuukira (Lukka 24:13). Abayigirizwa, abataategeera Yesu ng’atambula ku luguudo luno bamugamba ku kukomelebwa (24:12) era nebagamba nti”lero lwelunaku okuva ebintu bino lwe byatukawo (24:22). Okuva ku Lwokusatu okutuuka ku Sande waliwo enaku nnya. Enyinyonyola esoboka engamba nti kisoboka okuba nga baabala okuva ku Lwokusatu akawungeezi nga Yesu azikkibwa, akawumeezi akatandiika Olw’okuna ku Kalenda y’Abayudaaya, era okuva ku Lwokuna okutuuka ku Sande zisobola okuba enaku Satu.\nByona nga biwedde, si kikulu nnyo okumanya lunaku kki mu Wiki Kristu lweyakomererwa. Singa kyali kikulu, ekigambo kya Katonda kyandibadde kinyonyola bulungi olunaku n’esaawa. Ekikulu kiri nti yafa era Yazuukira mu mubiri okuva mu bafu. Era ekikulu ekirala y’ensonga lwaki Yafa—okwetika ekibonerezo abonoonyi bonna kyebagwanira. Yokaana 3:16 ne3:36 byombi bigamba nti bwosa obwesige bwo mu yye (Kristu) ofuna obulamu obutaggwaawo! Kino kituufu oba nga yakomererwa ku Lwakusatu, Lwakuna, oba Lwakutaano.


Bukedde Online - Eyafuumuulwa bba olw’okuzaala bannamagoye afunye ebya Paasika\nEyafuumuulwa bba olw’okuzaala bannamagoye afunye ebya Paasika\nTaata yasinziira magombe n’ansindika mu magye...\nEbyobugagga bitabudde bannamwandu ne beetwala...\nOMUKYALA eyazaala bannamagoye abana bba n’amugoba, kata afe essanyu, Abakrisitaayo ba St Mark’s Church Namate esangibwa e Ntebe bwe bamutonedde ebintu ayite mu Paasika nga musayufu.\nFaridah Nantumbwe, omutuuze w’e Kyengera Mugongo ye yaweereddwa ebintu okuli; bulangiti, amasuuka, obugoye bw’abaana, sooda, sukaali n’emitwalo 50.\nMukyala Rhoda Banda Kizza akulira ekitongole ekibuulizi ky’enjiri mu kkanisa eno, yagambye nti bwe yalaba omukyala ono mu mawulire nga bba amugobye olw’okuzaala bannamagoye, yakwatibwako wadde nga teyali wa mu kitundu kyabwe.\nYayogera n’Abakrisitaayo b’omu kkanisa ne basalawo okumudduukirira n’akatono ke baabadde nako.\nYe Nantumbwe agamba nti ewaabwe gye bamuzaala tawulirangako muntu azadde nnamagoye kyokka ekisinga okumuluma ye musajja okumugoba nti azadde bannamagoye ate ng’e Iganga gye yamusanga ne batandika omukwano, y’esibuka bannamagoye.\nAyongerako nti omusajja yamuganza akyasoma n’amuzaalamu omwana asooka nga nnamagoye, n’azzaako abalongo nga nabo bannamagoye n’omuto asembayo omuwala adda ku balongo naye nnamagoye ng’ono ye yaggya omusajja mu mbeera n’amugoba.\nAgamba nti bwe yatuuka ewa kitaawe, olw’okuba omukazi eyali mu maka si ye yali amuzaala, yamugambirawo addeyo gy’ava n’abaana be n’abayita emisambwa era kw’olwo yasula ku muliraano. Enkeera kwe kunoonya mwannyina abeera e Kyengera n’amubuulira nga bwe bibadde era ono n’akkiriza okumubudamya.\n“Abantu beenyinyala abaana bange oba oli awo nga bakomawo nga bakugamba ng’abazadde bwe babagobye nti tebazannya n’abaana baabwe naye nzizeemu ku maanyi Abakrisitaayo ba St. Mark okunziruukirira ekindaze nti waliyo abantu abakyalina emitima emirungi,” Nantumbwe bwe yategeezezza.\nOmuwanika w’Ekkanisa eno, Norman Mugisa yeeyamye okusasulira omu ku bannamagoye ffiizi za ttaamu bbiri omwaka guno n’awera okufunira omukyala ono eky’okukola ave mu kusabiriza.\nSsaabadinkoni Canon Jonathan Ssaalongo Kisawuzi bw’abadde akulembeddemu okubuulira ku mukolo ogw’okudduukirira omukyala ono, akubirizza abantu okubeera n’emitima emisaasizi nga Yesu bwe yasalawo okusaasira n’atufiirira nga talina muntu yenna gw’asosodde mu ndabika.\nEyafuulwa bba olw’okuzaala bannamagoye afunye ebya Paasika\nButto wa Kabakanjagala ayongera ku baserikale mu mubiri-Mukenkufu


Bukedde Online - Eyakubibwa abasomesa yeetaaga bukadde okumulongoosa omugongo\nEyakubibwa abasomesa yeetaaga bukadde okumulongoosa omugongo\nPoliisi ezudde ekifo we batemera bodaboda...\nMaj. Gen. Sabiiti ayisizza ekiragiro mu Poliisi...\nOMWANA Emmanuel Kitimbo 14, agambibwa nti abasomesa b’essomero lya Trust Day and Boarding P/S e Namwendwa mu Kamuli baamukuba emiggo ne bamukutula omugongo, embeera ye yeeyongedde okutabuka nga kati eddwaaliro lisabye obukadde 20 ez’okumulongoosa omugongo.\nKitimba ng’ali ku kitanda mu ddwaaliro.\nAbasomesa abagambibwa okutulugunya omwana ono kuliko; Juliet Mubeezi ne George Kalangala.\nKitimbo ajjanjabirwa mu ddwaaliro lya Canan Medical Centre e Kyaliwajjala mu munisipaali y’e Kira.\nDr. Kasango atwala eddwaaliro lino, agambye nti omwana ono mu ddwaaliro amazeemu wiiki bbiri era okumutwalayo, baali basuubira nti ayinza okuyunga nga bayise mu nkola ya dduyiro, naye bwe yamututte mu bifaananyi, baakizudde nti baamumenya enkizi n’eggumba ly’omu mugongo nga yeetaaga kulongoosebwa.\nOmwana ono agamba nti abadde muyizi wa kisulo mu kibiina ky’omusanvu.\nAbasomesa okutuuka okumukuba, baamuteebereza okuba nti, abbye ssukaali wa munne ate nga ye yamuyamba kulonda kasumuluzo ng’akasudde okumala olunaku lulamba.\n‘‘Muyizi munnange bwe yagenda mu ofiisi okuwaaba ne bamubuuza gw’asanze n’akasumuluzo, n’ampaayo kwe kumpita ne batandika okunkuba ate nga nange nnakalonda bulonzi”, Kitimbo bw’agamba.\nAyongerako nti baamusamba ne bamukuba okumala essaawa ssatu ayogere ekituufu. Oluvannyuma baamuzza eka nga takyasobola kutambula afune obujjanjabi.\nKitimbo agamba nti takyawulira bubi nga bufuluma, bimuyitamu buyisi, ka gubeere musulo era takyasobola kutuula wadde okuyimirira.\nMaama wa Kitimbo, Edisa Mudoola ow’e Nalango - Bulondo mu ggombolola y’e Namwendwa mu disitulikiti y’e Kamuli, agambye nti omwana we amaze n’obuvune kati emyezi esatu, naye tewali kikyukako okuleka okweyongera okubeera obubi.\nWabula ekimwewuunyisa, essomero terifangayo kumanya mwana bimufaako.\nOfiisa wa poliisi ASP Gad Nfitundindi akola ku nsonga z’abaana ku poliisi e Kira asabye gavumenti eteekewo ebibonerezo ebikakali ku basomesa abatulugunya abayizi, era nabo ng’ekitongole, bafuba okulaba nga wabaawo obwenkanya, era n’agamba nti omusango gwa Kitimbo guli mu kkooti.\nKitimbo asabye abalina obuyamba bamudduukirire nga babuweereze ku 0795263936 asobole okukola ebigezo bye ebya P.7.\nLaavu ya Kitimbo teyenkanika


Omulamuzi awadde ekiragiro ekikambwe mu musango gwa Bajjo ne Abitex okubanja Gavumenti ssente za Kyarenga - Galaxy FM 100.2\nOmulamuzi awadde ekiragiro ekikambwe mu musango gwa Bajjo ne Abitex okubanja Gavumenti ssente za Kyarenga\nKkooti Enkulu eragidde bannamateeka ba abategesi b’ebivulu okuteeka mu buwandike empoza yabwe mu musango gwe bawabira gavumenti nga bagiranga okuyimiriza ebivulu byabwe.\nAbategesi b’ebivulu okuli Andrew Mukasa amanyiddwa ennyo nga Bajjo Events wamu ne Abby Musinguzi amanyiddwa ennyo nga Abitex, baloopa gavumenti n’ebitongole byayo eby’okwerinda olw’okulinyanga eggere mu bivulu by’omubaka we Kyadondo East mu Palamenti Robert Kyagulanyi Ssentamu amanyikiddwa ennyo nga Bobi Wine.\nMu musango ogwo, Bajjo ne Abitex baagala Gavumenti okubasasula obutitimbe bwa ssente ze bafiirwa olwa Poliisi okuyimiriza ebivvulu bya Bobi Wine.\nOmulamuzi Lydia Mugambe alagidde munnamateeka wa Bajjo ne Abitex, Ssalongo Erias Lukwago okuteeka mu buwandike empoza yabwe obutasukka 11, November, 2019 ate oludda oluwawabirwa obutasukka 18, November, 2019.\nOmulamuzi Mugambe alangiridde nga 13, December, 2019 omusango okuddamu okuwulirwa.\nLukwago ategeezezza nti, Gavumenti okuyimiriza ebivvuu bya Kyarenga extra kubeera kulinnyirira ddembe lya buntu.\nYayongeddeko nti, ekiseera kye tulimu kya bategesi ba bivvulu nga ssinga kkooti teyanguya kuwa nsala yaayo mu musango guno kya kwongera okufiiriza abantu be.\nBajjo ne Abtex ababadde abennyamivu baagambye nti, bo tebaagala kya Pulezidenti Museveni kubaliyiriranga kubanga ebivvulu bye bafiiriddwa bingi nga baagala kkooti esalewo eggoye basobole okugenda mu maaso n’okuteekateeka ebivvulu byabwe.


Bukedde Online - Abagagga abakoze ssente mu kasasiro\nAbagagga abakoze ssente mu kasasiro\nAdwadwalikanye: Omunyalwanda atayagala kusonda za Masiro lwaki ate akaayirirwa kaamulali gw'atalidde!\nAni yabba ssente Pulezidenti ze yawa abavu...\nAdded 17th October 2013\nBULI kibi kibeera n''ekirungi! Kasasiro amanyiddwa ng''ekizibu ekikyasinze okumala ku bantu emirembe waliwo abamukolamu ebintu ebitali bimu ne bayoola ssente.\nBULI kibi kibeera n'ekirungi! Kasasiro amanyiddwa ng'ekizibu ekikyasinze okumala ku bantu emirembe waliwo abamukolamu ebintu ebitali bimu ne bayoola ssente.\nKasasiro asinga obulabe mu Uganda ye pulasitiika asuulibwa ava mu bucupa bw’amazzi, bbaafu ezaatise n’ebirala.\nAbakugu bagamba nti bw’osuula pulasitiika awantu kitwala emyaka egisoba mu 1000 okuvunda, w’agwa ettaka oba olyononye, tewali kimera.\nWabula Mw. Amos Tamusuza Kambagira, akulira kkampuni ya Resintile EA Ltd e Lugogo agamba nti bamukolamu amategula.\n"Okuzimbisa amategula gwe mulembe oguliwo kyokka amategula agabaddewo nga gakosa obutonde okugeza ag'ebbumba, we lisimibwa wasigalawo ekiwonko ate bwe gabeera gakaddiye oba nga gamenyese gafuuka gaabulabe mu ttaka kuba tegasobola kuddamu kufuuka ttaka olw'okuba gasooka kwokebwa.\nKyokka agano agaffe ge tukola mu pulasitiika ng’ebidomola, amabaafu, kompyuta enkadde, leediyo n'ebirala tugagya mu kasasiro.\nBwe goonooneka tuddamu ne kugasekula buto era ne tukolamu amalala ekitegeeza nti tewali kuddamu kwonoona butonde.,” Tamusuza bw’agamba.\nNannyonga ng’alaga ebintu by’akola mu kasasiro omuli emikeeka n’ebyokwewunda.\nTufuna pulasitiika ne tumusunsula okusinziira ku langi olwo ne mmulongoosa bulungi. Oluvannyuma atemwatemwa mu butundutundu obutono.\nTumutabulamu omusenyu gw'omugga, omukung’unte ne guvaamu amayinja agayinza okuleeta ebituli mu mategula ne gayingiza amazzi.\nOluvannuma tubissa mu kyuma ekibeeramu ebbugumu erya waggulu ennyo (diguli 200-300), olwo ne tussa ku minzaani kuba ettegula lyaffe lizitowa kkiro bbiri olwo ne tussa mu kyuma ekinnyuga okufulumya ettegula.\nEttegula lyaffe ligula 3,540/- kyokka amategula nga 2,250 gasobola okusereka ennyumba n'eggwa kuba magazi, sikweya mita mugendamu mwenda gokka.\nOmukozi wa Tamusuza ng’alaga engeri gye balongoosa kasasiro okukola amategula.\nAbakyala abasukka mu 150, balya ku byamikono bye bakola okuva mu buseke bwa sooda, ssoole z'ebigatto ebikadde, ebipapula n'ebirala nga bakolamu eby'emikono.\nBano abeegattira mu kibiina kya Kinnawattaka Women Initiative e Kinnawattaka e Nakawa, ekyatandikibwa Benedicta Nanyonga bakola emikeeka, emisipi, eng'atto, ensawo, engoye n'ebirala bye batunda ne beeyimirizaawo.\nNanyonga agamba nti, "Natandika ne kapito wa 500/- mwe nnagula ekidomola ky'amazzi ku 200/- ne kasaketi ya ssabbuumi w'obuwunga ku 300/- ne njoza obuseke bwe nali nkung’aanyizza.\nNasooka kuluka mukeeka mu buseke buno kyokka mbeera nkyaguluka ne wabaawo omusajja eyagwekwata era olwagumaliriza n'agugula 70,000/-.\nOluvannyuma lw'okulaba ebirungi bye nafuna mu buseke buno ng'omuntu, nasalawo obuteesigaliza kyama kino ne mpita bakyala banange naddala ba namwandu n'abaana abatalina mwasirizi ne baneegattako era ne tukola ekibiina kya "Kinawataka Women Initiative", kati ekirina ba mmemba abasoba mu 150.\nAbakyala bano bakola ngatto okuva mu kasasiro, babeera mu Kisenyi mu Kampala.\nMu kiseera kino tukola ensawo ezikozesebwa okugula ebintu mu katale, ezitambuza kompyuta z'omu ngalo, obw'abakyala obw'omu ngalo nga zino zitandikira ku 5,000/- okutuuka ku 99,000/-, emikeeta nga kino giri ku 50,000/-, emisipi giri wakati wa 5,000/- ne 10,00/-, eby'okumatu bigula 5,000/-, obukeeta bw'okumeeza bugula wakatu wa 2,000/- ne 4,000/-.\nMu kiseera kino abaagala okuyiga okuluka ebintu bino osasula 150,000/- n'otendekebwa ate tuguze ettaka kwe tugenda okuzimba ettendekero ne ofiisi z'ekibiina okwongera okuyamba abantu nga bwe tutaaso obutonde. ‘Amanda mu kasasiro oyinza okugafunamu emitwalo 10 olunaku’\nAMANDA GA KASASIRO\nAbantu batema emiti okufuna enku n'okwokya amanda wabula Sarah Zalwango owa Nakulabye Briquettes Technology, akola, asomesa n'okutendeka abantu okukola amanda okuva mu kasasiro!\n"Njagala buli omu okimanye nti kasasiro gw'olina, oyo gw'osiiba oyitira ow'akagaali okutwala asuuleeyo, osuula zaabu agenda okukufuula binojjo.\nNatandika okukola amanda mu kasasiro mu 2010 naye mu kiseera kino namaze okugula ettaka e Bunamwaya nga kati ng’enda kuzimbayo ttendekero lya kukola manda ne fakitole olwo ntandike okunoga ssente.\nAmanda gano gasoboka okukolebwa buli muntu wonna w'obeera ate ng'ofuna ssente. Okugeza singa obeera ng'osasula 500/- okukutwalira kasasiro buli wiiki omwezi zibeera 2,000/- , omwaka 24,000/-.\nMuky. Zalwango ng’alaga amanda g’akola mu kasasiro.\nZino zirabika ng’entono naye jjukira tekigenda kukoma kw'olwo kigenda kusigalawo ebbanga lyonna.\nMu ngeri y'emu amanda gaffe gatandikira ku 100/- eryanda limu kyokka ng'emiti gatandikira ku 1,000/-. Amanda agavudde mu kasasiro g'oguze 1,000/- gasobola okufumba ennaku bbiri kyokka ag'emiti gafumba omulundi gumu ne gagwako.\nEnsawo y'amanda agavudde mu kasasiro ya 100,000/- nga esobola okukola okumala emyezi esatu ate agavudde mu miti emu ya 60,000/- nga eno tesobola wadde okumalako omwezi ogumu, era bangi bakozesa ensawo bbiri oba ssatu ekitegeeza nti omwezi obeera osaasaanya 120,000/- ne 180,000/-\nWaliwo eryanda erituula erimu mu sigiri nga ligula 1,500/- kyokka nga lisobola okufumba ennaku nga bbiri.\nWALI weebuuzizza engatto z'okaddiya gye ziraga? Okimanyi nti kimu ku bisaanyizaawo obutonde bw’ensi mu Uganda?\nAlfred Muwonge mu Kisenyi, asuubula ebigatto ebikadde ebisuuliddwa ku kasasiro n'abikolamu ebintu ebirala eby'omugaso ng'engatto, ssoole n'ebirala mw’anoga ssente.\nMuwonge agamba nti yatandika omulimu guno mu 1987 oluvannyuma lw'olutalo lw'okwenunula abantu ne bakubirizibwa buli omu okubaako ky'akola ekisobola okuzimba ensi ye n'okugissa ku mulembe olw'okutaagulwataagulwa kwe yayitamu.\n"Natandika na kusuubula ng'atto nkadde nga nzooza ne nzitunda.Mu kiseera ekyo nazigulanga Katuna mu Rwanda kubanga ye yali eva engoye enkadde ezaaleetebwanga Abafalansa okuzigabira ababundabunda.\nOluvannyuma lwa bizinensi yange okukula, natandika okugula engatto zino okuva mu bantu nga ngula ez’amaliba n’amasanda nga nzitundira ku Katuba ku Owino. Abasuubuzi bwe baamanya nti zifuna ne bayingirira bizinensi, eyange n’ensala.\nBizinensi yatuuka negaanira ddala olwo ne nsigaza ttani, ne ttani z’engatto enkadde kwe kusalawo okuyiiyaamu ekintu ekirala.\nNasooka kukola bugatto bwa bakyala ne ssapatu nga nsala ebigatto ne jjirita ne mbifumba mu ssepiki ne mbiyiwa mu katiba ke nakola.\nNga ntandise okufulumya engatto mu bungi, Omuzungu Anderious, eyalina mukwano gwe Omuyindi eyali okola mu kkampuni ya Uganda Shoe Company, eyali ekola engatto z’ebitongole ebikuumaddembe n’ampa omulimu gw’okukola engatto.\nWano we nayiiyiza ssole y’engatto ekika kya Camel eyatunda ennyo era eyampa ettutumu mu Uganda n’amawanga agaliraanye wo nga Rwanda.\nOlw’okusiima omulimu gwe nakola, bampa ekirabo kya kugenda Girimaani ne mbalaga nti engatto Abazungu ze baali bakola zaali tezigendera ku nkula ya Bafirika kuba zaali zifa mangu olw’enkula y’ebigere.\nBazudde emmundu mu musenyu e Luweero\nAbafumba ebyokulya byabayizi mubikuume\nPulezidenti tuyambe ku Basajjabalaba\nKASASIRO: Zaabu Bannayuganda gwe batuddeko mu maka gaabwe\nPampa gy'osiba omwana wo yandiba nga y'emusibako endwadde\nPalamenti evumiridde abasuubuzi ku bicupuli


Bukedde Online - Janet Museveni aggaddewo Ekisaakaate\nJanet Museveni aggaddewo Ekisaakaate\nKCCA etandise leero okuddukanya paaka mu Kampala\nAlina bwino ku batta Bashiekh amuweeyo - K...\nMUKYALA JANET Museveni ye yabadde omugenyi omukulu ku mukolo gw’okuggalawo Ekisaakaate kya Nnaabagereka eky’omulundi ogwomwenda.\nOmukolo guno gwabadde ku ssomero lya St. Lawrence Crown City e Kavule ku lw’e Masaka olunaku lw’eggulo.\nMuky. Museveni yeebazizza Nnaabagereka olw’okutegeka Ekisaakaate n’agamba nti omuntu atamanyi mirandira gye tamanya na nsibuko ye n’agattako nti Nnaabagereka ng’ayita mu Kisaakaate ayambye nnyo abantu naddala abaana okumanya ennono zaabwe.\nYayogedde ku mize emibi mu baana mu nsangi zino n’agamba nti gisusse ng’abaana naddala abawala beenyigira mu nsonga z’okwegatta nga tebanneetuuka ekivaamu obulamu bwabwe okwonooneka n’ebafiirwa n’ebiseera byabwe eby’omu maaso.\nNnaabagereka yategeezezza nti mu Kisaakaate basomesa abaana bonna awatali kufa ku mawanga mwe basibuka. Bonna babasomeseza wamu nga baana ba ggwanga . Yakiggumizza nti abaana\nNnaabagereka ( mu gomesi) ne Muky. Museveni (amuddiridde) mu kuggalawo ekisaakaate.\nbasobolera ddala okukyukira mu kiseera ekitono kye bamala mu Kisaakaate ne baleka emize emibi gye babadde nagyo.\nOmukubiriza w’Olukiiko lwa Buganda, Nelson Kawalya eyakiikiridde Katikkiro, yagambye nti beenyumiriza nnyo mu Kisaakaate kya Nnaabagereka n’akiggumiza nti eno y’emu ku ngeri ejja okuyitibwamu okuzza Buganda ku ntikko.\nYannyonnyodde nti mu kiseera kino Ekisaakaate kyetaaga okufuna ekifo eky’enkalakkalira era nga banaatera okutema evvuunike ku ttaka Kabaka lye yabawa erisangibwa mu Ggombolola y’e Sissa omulimu gutandike okukwajja.\nNnaabagereka oluvannyuma yalambuzza abagenyi be ebintu ebyakoleddwa abaana okuli okuluka, emirimu ng’okufumba, okukola obuyonjo n’ebirala.\nFlavia Namulindwa yegaanyi ebibadde by''ogerwa mbu muganzi wa Gravity omutujju; Siyinza kwagala mwana muto nga Gravity.


Bukedde Online - Bamukutte n'omukazi e Juba ne bamulaawa\nBamukutte n'omukazi e Juba ne bamulaawa\nJanet Museveni yennyonnyoddeko mu kakiiko\nBasajjabalaba kkooti ezzeemu okumuyimbula\nMUNNAYUGANDA akolera e Juba akiguddeko bwe bamuguddeko ekiyiifuyiifu ne bamulaawa nga bamulumiriza nti baamusanze asinda omukwano n’omukazi Omudinka nga muka musajja.\nSsaalongo Fredrick Kayondo nga mutuuze wa mu Ndeeba okumpi ne Kampala, musuubuzi e Juba. Mu Sudan gy’akolera yagenda ne mukazi we ayitibwa Night Nakiguli kyokka bwe yatuuka eyo n’akwanayo omukazi omulala Omudinka gw’abadde apepeya naye.\nKayondo annyonnyola nti yagenze ku mulimu nga bulijjo n’annyuka n’adda awaka. Wabula yabadde atuuka awaka, n’asanga abasajja abaamutaayizza mu kavuvung’ano kano n’abeesimattulako n’adduka. Baamugobye nga beeyambisa bodaboda okutuusa lwe baamukutte.\nBaamukubye akabaawo ku mutwe n’agwa wansi n’azirika kwe kumuggyamu empale ne bamulaawa.\n“Okunsala kwonna nakuwulidde era nawulidde nga bansikamu ensigo zombi kyokka nga nfa obulumi nga tewali annyamba,” Kayondo eyasangiddwa ku kitanda e Mulago, gye yaleeteddwa okuva e Juba, bwe yattottodde.\nYagambye nti abasajja baamulaaye ku ssaawa nga musanvu ogw’ekiro kyokka teyafunye buyambi okutuusa obudde lwe bwakedde. Bannayuganda abaabadde bayita mu kifo kino ekiyitibwa Mawona mu kibuga Juba, be baamuyoddeyodde ne bamutwala mu ddwaaliro ly’e Juba gye bamuggye ne bamuleeta e Mulago gy’ajjanjabirwa mu kiseera kino.\nKayondo agamba nti omukazi eyamulaayisizza yamufuna muwala muto era yamuggya mu bazadde be abaamumuwa mu butongole kyokka yeewuunyizza okuwulira nti omuwala abaddeko omusajja omulala eyatuuse n’okwekobaana ne banne ne bamuteega ne bamulaawa.\nWabula Kayondo yagambye nti wadde agudde ku kizibu kino, abadde alina abaana basatu mu mukyala we Nakiguli ate nga yawulidde nti n’omukazi Omudinka yali amufunyisizza olubuto nga naye yazadde.\nOmusawo omukugu e Mulago Dr. Charles Kasozi yannyonnyodde nti Kayondo takyaddamu kuzaala era n’amaanyi g’ekisajja gaakendeeredde ddala.\nKayondo agamba nti mukazi we yamuleseeyo e Juba okutwala mu maaso bizinensi yaabwe kyokka n’asaba abazirakisa okumuyambako ku nsimbi z’eddwaaliro nga baziyisa ku ssimu 0785659407.\nBamukutte n’omukazi e Juba ne bamulaawa\nNnamuguzi ayimirizza okwabya olumbe